text:
Huye: Icyarabu kigiye kubakwa nyuma y’imyaka 6 ari nk’itongo
Nyuma y’imyaka itandatu amazu y’ubucuruzi y’ahitwa mu Cyarabu i Huye afunzwe ngo hubakwe amagorofa, ba nyirayo batangiye kuyasenya ngo hubakwe.
Ubuyobozi bw’Intara y’Amajyepfo bwagiranye inama na ba nyir’amazu, mu kwezi kw’Ugushyingo 2016, bubaha igihe cy’ukwezi cyo kuba abatuye mu bikari by’aya mazu bimutse, bagasenya, bagatangira kubaka amagorofa.
Guverineri Marie Rose Mureshywankwano avuga ko ibiganiro yagiranye n’abahafite amazu byabaye mu bwumvikane, basobanurirwa impamvu hadakwiye gukomeza kuba nko mu matongo kandi ari mu mujyi.
Yagize ati “Twaricaye tuganira na bo, tubasobanurira ko Huye iri mu mijyi itandatu ikurikira Kigali, tubasobanurira uko iyo mijyi igomba kuba iteye, tubasobanurira kandi ko bitaba byiza Huye isubiye inyuma aho kujya imbere.”
Abafite amazu mu Cyarabu biganjemo Abarabu bakomoka mu gihugu cya Omani.
Bavuga ko ibisobanuro bahawe n’ubuyobozi, no kuba igihugu bakomokamo cyarabemereye kububakira ari byo byabateye imbaraga.
Hussein Hitimana ati “Muri Oman baravugaga bati n’ubundi yari gahunda ya Leta yo gusenya. Tuzaze dusanga mufite ibibanza bishije neza, noneho mu minsi 45 tuzatangire kububakira.”
Amazu yo mu Cyarabu ntari gusenywa yose hari agihagaze. Guverineri Mureshyankwano avuga ko ba nyirayo batazahutazwa, ahubwo bazakomeza kugirwa inama ngo bavugurure.
Ati “Na bo ntibazashimishwa no gusigara mu mazu ameze nk’amatongo, iruhande rwabo hari amazu meza asobanutse, babona abavuguruye bari kwinjiza amafaranga. Na bo bazavugurura turabyizeye.”
Abanyehuye bishimira kuba Icyarabu gitangiye kuvugururwa kuko ngo hagiye gukurwaho amatongo rwagati mu mujyi wabo yatumaga usa nabi.
Banavuga ko niyuzura ubucuruzi buzarushaho gutera imbere. Ikibazo gusa ngo ni uko amazu y’amagorofa yuzura ahenze, buri wese atabasha kuyigondera.
Rebecca Mugwaneza ati “bajye baca amafaranga makeya kugira ngo n’abaciriritse babone aho bakorera, batere imbere.”
Dukurikire ukanda kuri Like
Ibitekerezo ( 5 )
mwaramutse
Twe hano kukibuye muri kaminuza , college of medicine and health science Nyamishaba campus, umunyeshuri yaguye mukivu kumugoroba wa 6/1/2017 kugeza ubu ntabwo araboneka
Ibikorwa nkibyoturabyishimira nibabyagera burihamwe mukomerezaho
Imyaka itandatu yose nigihombo gikabije birumvikana ko bafashe icyemezo hatabayeho kuganiriza abaturajye ibyiza byumugi ubu nibwo baganirijwe bikumvikana ndabona uriya muyobozi haribyo ari guhindura nakomereze aho murokoze
Iriya style bashyize ku mazu y’utwenge sinzi ibyayo...wagirango ni amazu yarashwe n’amasasu.
Considering Rwandan history, i dont think that’s appropriate.
ni byiza kabisa umujyi wacu watera imbere ibyo ubuyobozi bwakomeje buvuga noneho bigiye kuba bakomereze aho.


c: text/html

text:
TALIKI YA 08/03/2016: UMUNSI MUKURU W’ABAGORE MU NSANGANYAMATSIKO NYAMUKURU IGIRA ITI “AVANCER PLUS VITE VERS L’EGALITE DES SEXES MURI CAMP BAUMA HO BYIFASHE BITE?”
Abategarugori b’abanyarwandakazi babarizwa ubu muri camp Bauma i Kisangani aho bari kumwe n’imiryango yabo mu rwego rwo gushakira hamwe n’abagabo babo ndetse na basaza babo igisubizo kinyuze inzira y’amahoro aho barambitse intwaro hasi kubushake bakazishyira mu maboko ya communaute international ifatanije na SADC, kugirango bagirane ibiganiro na leta y’igihugu cyabo kavukire y’u Rwanda byatuma nabo bazabona ku gasigisigi ko mu miryango yabo kaba kararokotse, haba mu Rwanda cg hanze kugirango ihumure rigaruke, guhigwa bukware bihagarare maze nabo bakabaho nk’abandi bantu, bakabona uburenganzira n’umudendezo bizira akarengane nkako bamazemo imyaka 24.
Ibirori byo kwizihiza umumsi w’abari n’abategarugori kw’isi hose hano muri camp Bauma byatangiye bibuka ibyababayeho hano muri CAMP BAUMA aho ku italiki ya 11/06/2015 muri iki kigo hari abagore batandukanijwe n’abagabo n’abana babo. Ku bwagaherere ndetse n’urubyaro kugeza uyu munsi abo bana bibana ndetse harimo n’abana bato cyane batagejeje no ku myaka 4 mu buzima butagira uburere bwa kibyeyi. Abategarugori bibukiranije uruhare rukomeye umubyeyi w’umugore agira muguha abana uburere shingiro kuko ngo umwana warerewe ku bibero bya nyina akurana ibyishimo, akarangwa n’impuhwe kugeza ashaje. Basangiye agahinda kuri uyu munsi w’ibyishimo ku bandi kw’isi bifatanije na bagenzi babo bari mu mashyamba ya Congo. Muri make mbese kwari ukubazirikana, bazirikanye kandi abapfakazi n’imfubyi bari muri iyi camp Bauma batagira kivurira, izi imfubyi bagiye bazitoragura igihe ababyeyi bazo bagwaga hirya no hino. Icyo gihe abari abaturanyi ba banyakwigendera n’abari inshuti zabo ubu bubatse imiryango mishya akaba aribo bafite izo mfubyi.
Baboneyo kandi umwanya wo kwibuka abavandimwe ba hano bari babahagarariye (KAYITESI YVONA na MUKABAYIRE JAQUELINE) batandukanijwe n’imiryango yabo batazi igihe bazongera kubonana, none abana babo bakaba bari kubaho bupfubyi, cyane ko batazi n’ikintu cyabatandukanije wenda ngo bamenye nuwo batakira. Mu mvugo y’agahinda uhagarariye abo ababyeyi MUJAWAYEZU DANCILLA WUNGIRIJWE na MUSABYIMANA ESPERANCE basabye imbaga y’abari n’abategarugori kwihangana ntibaheranwe n’agahinda bati:
> Bakomeje bati:
<<ONU ubu kuri uyu munsi imbajije nabibutsa ko abari kw’isi bose babyawe n’abagore, kandi ko nk’ababyeyi tuzi uko igise kiryana, kandi ko tubabazwa nabimwe. Birababaje rero kubona imbaga y’abantu bicwa bazira ubusa ariko tukababazwa cyane nuko n’ababica bananiwe gusubiza inkota mu rwubati, cyane ariko tukababazwa nuko abanyamaboko n’abanyabwenge babirebera. Ariko ku bw’impuhwe za kibyeyi zaranze kandi zikiranga umubyeyi w’umugore cyane w’umunyarwandakazi tugira tuti:
icyazana abo bose bagahinduka bakagira ubutwari bwo gusaba imbabazi bagenzi babo hakabaho ibiganiro ari nabyo twifuza maze aya mahano agahagarara maze umurage w’urukundo n’impuhwe za k’ibyeyi ukagaruka mu karere k’ibiyaga bigari, by’umwihariko mu Rwagasabo>>
Turasaba ababyeyi aho bari hose, cyane cyane abo duhuje igisekuru kutuzirikana no kuzirikana abacu aho bari hose, cyane cyane hano muri Congo.Tubasabye inkunga y’amasengesho kubw’uru rugamba aho ikibi kimye ingoma, ikiza kigahigishwa inkota maze kwibohoza bizagerweho icyarimwe n’uburinganire.
Tubifurije umunsi mwiza abari n’abategarugori aho muri kw’isi hose. Murakarama.

robotstxt: allowed

filter: keep


text:
AYIRWANDA Monika wabaye ikimenyabose ku izina NYIRABASARE KURI BASE bitewe no kuririmbwa na Orchestre IMPALA yitabye Imana azize uburwayi.
Ku mugoroba wo ku itariki ya 3 Gicurasi 2018 ,nibwo abakozi b’ umurenge wa Shyorongi bamwitagaho umunsi ku munsi bavuze ko Ayirwanda Monika yitabye Imana afite imyaka 100.
Uyu mubyeyi atashye akuze cyane .Yavukiye muri Komini Rutonde, Perefigitura ya Ruhengeri, ubu ni mu Karere ka Rulindo, Intara y’Amajyaruguru aho yimukiye ubwo yaraturutse kuri Base agace azwimo cyane ndetse banamwitirira.
AYIRWANDA Monika mu gihe yari agihumeka yavuze ko Amateka ye yo guheka umwana mu ngutiya nawe byamutunguye kuko yabonye Imana imuvana mu rugo ahetse umwana mu ngutiya gusa kubw’amahirwe umwana nacyo yabaye bitewe n’ ishyamba yaraye ajyendamo aho mu gitondo cya kare abantu babyutse bajya kumushaka bamukura mu ishyamba.
Yagize ati ” Nabonye Imana inkura mu rugo […] mva mu rugo kandi nari mpetse n’umwana, umwana ntacyo yabaye […] Navuye mu rugo meze nk’iigishushungwe, kandi ndara mu ishyamba. Naraye mu ishyamba ndi kugenda mbona umwana ntacyo abaye, abantu mu gitondo baza kunshaka […] ni uko bantarura mu ishyamba.”
Icyo gihe Nyirabasare yakomeje avuga ko iyo bari kumuririmba ngo yumva afite ubwoba buvanze n’isoni .


text:
Ibyo kwitwararika kuri se w’abana watandukanye n’uwo bashakanye
Ubusanzwe abana bakwiye kurerwa n’ababyeyi bombi mu gihe nta zindi mpamvu zabayeho. Impamvu zose zatera umubyeyi kurera abana wenyine usanga biba bitoroshye ndetse bisaba ubushishozi budasanzwe. By’umwihariko ku mubyeyi w’umugabo usanga urukundo rwe n’abana ruhangirikira cyane mu gihe hatabeyeho ubishishozi.
Ababyeyi bamwe b’abagabo baheranw an’agahinda ko gutandukana nabo bashakanye ugasanag badashaka no kujya gusura abana babo basigaranye na nyina cyangw ango babahamagare. Ibyo kandi bihabwa ingufu no kuba sosiyete iha ingufu ababyeyi b’abagore mu burer ebw’abana bakiri bato bigatuma umugabo yumva ko nta ruhare agafite mu burere bw’umwana we ubana na nyina.
Uko byamera kose abagabo bagirwa inama zo gukomeza kwita ku bana babo nubwo biba bitoroshye. Ubushakashatsi butandukanye bwagaragaje ko abana nubwo n’ubundi iyo batarerwa n’ababyeyi bombi bahura n’ibibazo bitandukanye, ngo biba bitari ku rugero rumwe ugereranije n’abana bakomeza kwitabwaho n’ababyeyi b’abagabo nyuma yo gutandukana kw’ababyeyi.
Ku rundi ruhande ariko bisaba ko umubyeyi w’umugore nawe yumva akamaro k’umubyeyi w’umugabo ku bana be akirinda kubangamira uburenganzira bwabo nko kubabuza kujya kumusura cyangwa se kumubuza ko yabasura.
Ababyeyi b’abagore baba basigaranye abana bakiri bato bagirwa inama yo kwirinda kuvuga nabi umubyeyi w’umugabo kuko uko byagenda kose nubwo muba mwaratandukanye akomeza kwitwa papa w’abana bawe. Niyo yaba ariwe wakoze amakosa yatumye mutandukana, si byiza kwisobanura imbere y’abana ngo abangishe umubyeyi wabo. Cyo kimwe no ku mubyeyi w’umugabo nawe, iyo abonye umwanya wo kuganira n’abana, nitibiba ari igihe cyo kubangisha mama wabo.
Niba umugore mwashakanye mutarakomeje kubana bikaba byarababye ngombw ako mutandukana, ibuka ko mufitanye abana kandi k obo nta makosa bagukoreye. Umubyeyi w’umugabo yitwararike gukoresha uko ashoboye akomeze kwita ku bana be kandi n’umubyeyi w’umugore nawe areke kwangisha abana umubyeyi wabo.
Gracieuse Uwadata


text:
Ngororero: Baritegura kwakirira urumuri rw’icyizere ahashyinguwe abana b’intwari b’I Nyange
Mu gihe kuri uyu wa 7 Mutarama 2014 aribwo hacanwa urumuri rw’icyizere mu rwego rwo gutegura icyunamo cyo kwibuka abazize jenoside yakorerewe abatutsi, mu karere ka Ngororero batangiye kwitegura kwakira urwo More...
Gisagara: Ubutwari buraharanirwa
Abaturage b’akarere ka Gisagara bongeye kwibutswa ko ubutwari butavukanwa kandi ko butanagurwa ko ahubwo ubutwari bukorerwa bugaharanirwa. Mu muhango wo kwibuka Intwari zitandukanye z’igihugu wabaye More...
Burera: Parents urged to teach heroism to children
As Rwanda commemorated national heroes (1st February), officials of Burera district urged parents to teach their children to become future heroes of the country. “This will be possible if children are well More...
Gakenke : Abaturage barahamagarirwa kurwanya ihohoterwa ry’abana mu munsi w’intwari
Mu muhango wo kwizihiza umunsi w’Intwari kuri uyu wa gatatu tariki ya 01/02/2011 wabereye mu kagari ka Gasiza mu Murenge wa Kivuruga, abaturage bahamagariwe kurwanya ihohoterwa icyari ryo ryose rikorerwa More...
Kwesa imihigo nibyo bifasha abantu kuba intwari
Ayo magambo yagarutsweho n’abayobozi batandukanye b’umurenge wa Runda ho mu karere ka Kamonyi, mu birori byo kwizihiza umunsi w’intwari wabaye tariki ya 1 Gashyantare,2012 ukaba wabereye More...
Abana iyo barinzwe ihohoterwa bakura neza bakaba bazima-Kanamugire
kimwe n’ahandi mu Rwanda, mu murenge wa Kigina mu karere ka Kirehe bizihije umunsi w’intwari, umunsi waranzwe nubutumwa butandukanye bwatanzwe n’abayobozi ndetse no mu ndirimbo. Nkuko Claver More...
Ibikorwa by’ubutwari bigaragarira ahantu henshi
Bamwe mu baturage bo mu karere ka Burera baratangaza ko ubutwari bugaragarira mu bikorwa bitandukanye mu byiciro byinshi by’abantu. Zaraduhaye Joseph umuyobozi wungirije w’akarere ka Burera ushinzwe More...
“Buri wese afite inshingano yo gusigasira ibikorwa by’intwari z’u Rwandaâ€- Mugabo John
Umuyobozi w’akarere ka Kayonza Mugabo John yasabye abaturage bo muri aka karere n’abanyarwanda muri rusange gukora uko bashoboye kugira ngo basigasire ibikorwa by’intwari z’u Rwanda. Mugabo More...
Ababyeyi barasabwa gutoza abana babo kuba intwari
Ababyeyi barasabwa kwita ku nshingano zabo bereka urugero rwiza abana babo, babarinda ihohoterwa iryo ariryo ryose kugira ngo abo bana bazabe intwari. Ibyo babisabwe mu birori byo kwizihiza umunsi w’intwari More...
Nobody is born a hero-Lt Rwamanzi
Photo: Lt Rwamanzi Rutijanwa Kamonyi district officials have discussed heroism with the people of Nyamiyaga and Nyarubaka sectors. The official in charge of finance and development in Kamonyi district told More...


text:
Caritas Kigali igisubizo cyÔÇÖabana bo mu muhanda
Inama y’umushyikirano ku nshuro ya 14 yavugiwe mo byinshi bitandukanye,ariko yari igiye kurangira hirengagijwe ikibazo cy’abana bibera mu muhanda ndetse no mu mateme no mubiraro bitandukanye. Bernard Makuza Perezida wa Sena
Aha niho Musenyeri Nzakamwita yagaragaje ikibazo cy’umutekano muke wo mungo ,anashimangira ko ariho hava abana b’inzererezi.
Caritas Kigali ibarirwa mu idini Gaturika Musenyeri Nzakamwita ayobora .Aha muri iyi nama y’umushyikirano Evode Uwizeyimana yaje gutana nyuma Perezida wa Senat Bernard Makuza yemeranya na Musenyeri Nzakamwita.Caritas Kigali igaragaza ibikorwa byiza.
Evode Uwizeyimana
Abana bahoze ari inzererezi mu muhanda ubu bafashwa na Caritas ya Kigali,baravuga ko ubumenyi ngiro bahigiye buzabafasha kwibeshaho mu bihe bizaza.
Nyuma y’ibikorwa bitandukanye Caritas Kigali yagiye ifasha aba bana kugirango bave mu buzima barimo butari bwiza bwo kuba inzererezi mu mihanda,bamwe mu bana bagera kuri 514 b’Abadacogora n’Intwali bafashijwe kwiga imyuga itandukanye,ubukorikori n’ubugeni ndetse n’ubuhanzi butandukanye,baravuga ko ubu bumenyi ngiro buzabafasha kwibeshaho mu bihe biri imbere.
Bamwe mu bana bigishwa gukora inigi bambara mu ijosi
Mushashi Josiane,umuzabikorwa w’umushinga w’abadacogora n’intwali,avuga ko abana bavuye ku mihanda bigisha mu gihe cy’ibiruhuko,biga byinshi bizabagirira akamaro mu gihe kizaza kuko bizabahesha amafaranga,bityo bakabasha kwibeshaho.
Yagize ati:”Hari abiga kudoda,gukora inigi,kwandika ku mipira,gufuma,gukora imitako itandukanye n’ibindi byerekeranye n’ubuhanzi butandukanye;mu gihe cy’ibiruhuko bitewe n’uko babihisemo.Twebwe nk’abarezi tubareberera buri wese tumufasha kumenya neza ibizamugirira akamaro bitewe n’ibiri ku isoko.”
Josiane kandi yasabye abana bahoze ari inzererezi ku mihanda hirya no hino mu mujyi wa Kigali n’ahandi ko bakomeza ibikorwa byiza birimo kugana ishuri, kwiga imyuga itandukanye, kugirango bazagire icyo babasha kwimarira mu buzima bwabo.
Abana basubijwe mu mashuli
Ku rundi ruhande ariko,ngo haracyari imbogamizi,z’uko nta ho kurerera abana bavuye mu mihanda hahagije,ndetse n’ubushobozi bucye mu kubitaho,ariko ngo ikiza ku isonga ngo ni ukuba ababyeyi batacyubahiriza inshingano zo kwita kubo bayaye,ari yo ntandaro yo kuba umubare munini w’abana,b’ibitsina byombi; abahungu n’abakobwa Ukomeje kwiyongera,asoza asaba ababyeyi kwita ku nshingano zo kurera abana no kubitaho umunsi ku munsi.
Umwe mu babyeyi bafite abana barerwa n’ikigo cy’Abadacogora n’intwali utarashatse ko amazina ye atangazwa,yavuze ko kuba abana bajya mu mihanda,babiterwa no kuba ababyeyi babo batabambika,batabagaburira ngo bahage,bityo bakajya gutoragura ibyuma,ibirayi n’ibindi,bakeka ko ariho babonera ibyo baburanye ababyeyi babo,avuga ko kuba umwana we yarigishijwe imyuga bizamufasha kwibonera ibyo akeneye bivuye mu maboko ye,atagombye kuba inzererezi.
Bimwe mu byo abana bamaze kwigishwa gukora bizabinjiriza amafaranga
Yagize ati:”Abenshi ni ubukene,kutabagaburira ngo bahage,kutabambika.Hari abatoragura ibyuma.Hari abatoragura ibirayi,ariko iyo begereya nk’aba babyeyi bamfashije kurera umwana wanjye,bahavana ubumenyi ngiro buzabafasha kwibeshaho,ntibazongere gutaka ubukene,kwicwa n’inzara n’ibindi byose bibatera kuba inzererezi.”
Munezero Franco,umwe mu bana bahoze ari inzererezi mu mihanda,ubwo basozaga amasomo y’imyuga n’ubukorikori yagize ubutumwa aha abana bagenzi be bakiri mu mihanda,avugako aho kwirirwa bazerera,bakwegera ababafasha bakaba bakwiga imyuga izabagirira akamaro bo n’imiryango yabo.”
Ati “ Icyo mbasaba ni ukugana ibigo nk’ibi bakiga imyitwarire myiza ibaranga mu mibereho yabo ya buri munsi kandi bakabasha no kwiga imyuga.Urugero nkanjye nize kwandika ku mipira.Ibyo nzi neza ko bizantunga kuko nzajya mbona ibiraka bizajya bimpa amafaranga”.
Abadacogora n’Intwali bashinzwe mu 1984, abana b’Intwari n’Abadacogora bakaba bashimira Caritas ya Kigali uburyo yabafashije kubasha kwiga bakaba bafite ubumenyi buzabafasha kwibeshaho.
Ibindi bikorwa bafashwa na Caritas ya Kigali,ni ukongerera ubushobozi imiryango yabo, kubigisha gukora imishinga iciriritse ibyara inyugu, guhyira abana mu mashuri, no kubatoza uburere bwiza ndetse bakabasubiza no mu miryango yabo.
Clementine Nyirangaruye


text:
Illiminati ni umuryango uvugwaho byinshi bitandukanye harimo gukorana cyangwa gukorera satani ku isi gusa igitera ubwoba kurushaho ni uko usanga bivugwa ko abantu bakomeye ku isi ndetse bafite ububasha bukomeye ku mibereho y’abantu mu ngeri zose ari bo banyamuryango b’imena. Muri iyi nkuru turabagezaho inkomoko y’uyu muryango ndetse na bimwe mu bimenyetso by’urujijo ukoresha.
Uko umuryango Illiminati wavutse
Tariki ya mbere Gicurasi 1776 umwarimu muri kaminuza yo mu Budage Adam Weishaup yafunguye umuryango ukora rwihishwa awita “Illuminati” cyangwa se “abamurikiwe” tugenekereje mu kinyarwanda. Aho gukora nk’umuryango gakondo nk’uko byari bimenyerewe waje gufata isura ya Politiki byatumye utangira kwangwa biza no kuwuviramo gusenyuka nyuma y’imyaka icyenda uyu ariko ngo waje kuvuka uvuguruye ufite indi sura n’izindi mbaraga, “Modern Illuminati” cyangwa se “Illuminati igezweho”.
Aha tugiye kubagezaho bimwe mu bimenyetso Illiminati ikoresha
Imbaga nyamwinsi hano ku isi ya rurema ikunze kumva havugwa umuryango wa Illuminati ndetse rimwe na rimwe hakagenda hanagaragara ibimenyetso biteye urujijo.
Hakurikijwe uko ibi bimenyetso bikoreshwa harasobanurwa ikimenyetso kimwe ku kindi.
Umubare 666
Uyu mubare ugizwe na 6 eshatu ukunze gukoreshwa cyane haba mu nyandiko z’ibintu birikwaduka muri iyi minsi ndetse na bimwe mu bimenyetso bigenda bikorwa n’ibyamamare ku isi, hakoreshejwe intoki cyangwa amano turasanga ko uyu mubare wagaragaye muri Bibiliya Yera mu gitabo cy’Ibyahishuwe aho bavugako uyu mubare mu gihe cy’imperuka uzajya ushyirwa ku muntu nk’ikimenyetso. Ku banyamuryango ba Illiminati rero gisobanura ko Satani ari umucunguzi wabo kandi ari umurinzi udatererana abe.
Umuriro
Umuriro cyangwa umwambi uri kwaka ni ikimenyetso cy’ibanze cyerekana ko Lucifer ari we uzana umucyo n’urumuri. Uwo muriro kandi ugomba kwaka buri munsi ntakuzima bivuga ko Satani adahwema kuzana umucyo. Umwambi uri kwaka werekana ko n’ubwo gupfa biriho, Illiminati ntizapfa. Aha babona ko umuryango wabo uzabaho iteka kandi ko nta na kimwe gishobora kuwusenya. Iki kimenyetso gikunze kugaragara ku nganda zikora amavuta kikaba n’ikimenyetso cy’ubwigenge ndetse ni imwe mu ifoto igaragaza Columbia.
Baphomet
Izina Baphomet ubwa mbere rya gararagaye ryerekana ubupagani, ubarizwa muri lliminati wese yemere ko nta na hamwe ahuriye n’ubukirisitu kabone nubwo bamwe bijijisha bakajya mu nsengero ndetse bakanigisha iby’Imana. Izi ni zimwe mu nshingano bahabwa na satani kugira ngo bagere ku ntego yabo yo kuzarimbura isi bazi buri kimwe cyose. Baphomet yazanwe n’uwitwa Eliphas Lévi.
Obelisks
Obelisks ikoreshwa mu rwego rwo kugaragaza ko Illuminati ifite akamaro gakomeye n’imbaraga zihariye. Obelisk muri Washington DC yerekana ubuyobozi bw’akataraboneka ndetse n’igisirikare gikomeye ku isi. Mu mijyi nka London na New York yerekana ubukungu bw’ikirenga bwabo.
Umusaraba ucuritse cg imisaraba ibiri ifatanye
Umusaraba ucuritse cyangwa imisaraba ibiri ifatanye yerekana ko Abakirisitu bayobye kandi ko bari mu nzira batazi neza. Ngo yewe n’ibikorwa bya gikristu nibyo gusetsa Imana gusa. Illiminati yemera ko Imana yahaye uburenganzira bwayo ikiremwa muntu na satani ubundi yo igasinzira n’ubwo bemera ko hari igihe izabyuka.
Pentagram
Pentagram icuritse cyangwa ihengamiye uruhande rumwe,yerekana satani.Yerekana ihene izatera ijuru ifite amahembe maremare kuko izaba igiye gusenya buri kimwe cyose ikoresheje amahembe yayo ibi bishatse gushushanya ko satani afite ubshobozi bwose bwo kuzatera ijuru kandi akaririmbura akoresheje imbaraga ze. Icyakora ibi bikaba bidashoboka (nkuko uyu muryango ubyibwira) kuko satani nta mbaraga afite zagera kuri ibi cyane ko iyo azigira ataba yaraciwe mu ijuru akaba ikivume.
Lightning Bolt
Ubusanzwe ubu bukoni bukunze gukoreshwa bwerekana amajwi y’indirimbo uburyo ari kugendamo. Uru rumuri rwerekana Lucifer ko ari umumarayika wamanutse ava mu ijuru yamanukiye mu rumuri,aha bashatse gucurika ibyavuzwe muri Luke 18:10. Bivuga kuri Malayika w’ukuri.
Inzoka
- Aha Rihanna kwifotoza afite inzoka, apfutse ijisho rimwe, ibimenyetso akora mu ndirimbo byose ni ibihamya by’uko yaba ari muri uyu muryango
Inzoka buri gihe ihagarariye ibishuko,nk’uko byagaragariye mu busitani bwa Eden. Aha ku bijyanye na Illiminati inzoka yerekana umuco gakondo wabo wo gukoresha ubwenge bwabo cyane kandi bakabuhuriza hamwe mu rwego rwo kububyaza umusaruro. Nkuko mubibona inzoka yirumye umurizo bivuga ko ubwenge bwabo buhuriye hamwe.kandi ko bafatanyije kugera ku nshinano zabo ubudatana.
Igisiga (Eagle)
Iki gisiga kigaragaza imbaraga n’ubudacogora bwabo. Iki kimenyetso gikoreshwa n’amasosiyeti akomeye hano ku isi akenshi n’imodoka zikomeye kiba gishushanyijeho. Aha turasangamo nk’ubwami bw’i Roma, The House of Habsburg, The House of Rothschild, the Nazis, na Leta Zune ubumwe za Amerika.Ibyerekeranye n’iki gisiga wabisanga muri Bibiliya Yera (Isaiah) 46:11.
- Kimwe n’ibindi bimenyetso bitaratahurwa uyu muryango ukoresha bitewe n’imikorere yawo ya rwihishwa, iki kimenyetso nacyo kirazwi ko gikoresha n’uyu muryango
Ikindi tutakwibagirwa nuko uyu muryango ukoresha ibimenyetso byinshi bigoye kuvumbura cyane ko ubusanzwe nkuko twabivuze ari umuryango ukorera mu bwihisho bityo bikagorana kuwumenyaho ukuri kose gukenewe.
Abantu benshi bakomeye ku isi bagenda bavugwa muri uyu muryango, ndetse na Kiliziya Gatolika igenda ivugwamo dore ko benshi bavuga ko kuva ku bupapa kwa Papa Benedigito wa 16 byaba byaratewe n’uyu muryango. Mu bice binyuranye by’ubuzima bw’isi haba muri Politiki, Siporo, Umuziki, Sinema, Iyobokamana,… hose havugwa ukwihisha k’uyu muryango.
Gusa biragoye kumenya nyirizina uko Illuminati ibayeho ariko ikizwi ni uko irimo abantu bakomoka mu miryango ikomeye ifite ubutunzi n’imbaraga za Politiki. Intego zabo, ngo ni ukwigarurira igice kinini cy’isi ari nako buri umwe wese ufite ijambo yabarizwa muri uwo muryango mugari ugendera ku matwara ya Rusiferi nkuko bitangazwa.
Ni byinshi byavuzwe, ni byinshi byanditswe mu bitabo binashyirwa hanze yewe n’amafilimi yarasohowe gusa byose ntacyo byatanze kuko bigoye kubyemeza ariko kandi kubihakana nabyo byaba ari ukurenzaho.
Daniel MUKESHIMANA@Umubavu.com
Muraho iyinkuru yatweretse ayamate neza Imana ikomeze ibashoboze none mwaduhaye Umoto ya macro ship 🚢 Mudahogoepif
Muraho iyinkuru yatweretse ayamate neza Imana ikomeze ibashoboze none mwaduhaye Umoto ya macro ship 🚢 Mudahogoepif
Muraho mwaduhaye inkomoko n’amateka y’aba Jesuit!!


text:
Abaturiye iminara ntibakwiye kugira impungenge z’uko ibangiriza ubuzima
Yanditswe na Tumukunde Georgine
Mu gihe bamwe mu banyarwanda batuye hafi y’iminara y’itumanaho cyangwa se bakorera hafi yayo bagaragaza impungenge z’uko yaba ibangiriza ubuzima, ishobora kubatera uburwayi burimo Kanseri, Urwego Ngenzuramikorere (RURA) rurabamara izo mpungenge kuko ihora ikorerwa ubugenzuzi hakarebwa niba nta ngaruka ifite ku buzima.
Umwe mu baturage witwa Uwimanimpaye Assoumpta utuye mu Karere ka Kicukiro yagize ati: “…Ni ko tubizi, twumva abantu bavuga ko iminara igira imirasire itera Kanseri.”
RURA ivuga ko itumanaho rikoresha ingufu zinyura mu kirere rigomba gucungwa neza kugira ngo ritagira ingaruka mbi ku baturage. Izo ngufu kandi ntizigomba kwitiranywa n’izindi ngufu zangiza akaremangingo gato kagize umubiri zikoreshwa nko kwa muganga cyangwa mu byuma bisaka imizigo (X-Ray), kuko zitandukanye mu mikorere kandi na zo zifite uburyo zicungwa mu rwego rwo kubungabunga ubuzima.
Kwizera George Umuyobozi w’ishami rya RURA rishinzwe kubungabunga imirongo ikoreshwa mu itumanaho yagize ati: “Hari abagiye batwegera kenshi batubwira ko bafite impungenge ku minara y’itumanaho iri hafi y’aho batuye cyangwa bakorera, ibyo biterwa n’ibihuha bikwirakwizwa muri bimwe mu bitangazamakuru. Imirasire ikomoka ku bikoresho by’itumanaho nta kintu na kimwe ihindura ku muntu.”
Mukamurera Vénérande ushinzwe ishami rirengera abafatabuguzi muri RURA na we avuga ko bakunze kwakira ibibazo by’abavuga ko iminara yaba iyubakwa ku butaka cyangwa hejuru y’inyubako ibangiriza ubuzima kubera imirasire. Ati: “Ni ibyo abantu bagenda basoma hirya no hino ku mbuga nkoranyambaga, bakabifata nk’ukuri ariko si ko bimeze.”
Uko ikoranabuhanga rihinduka ni na ko hakorwa ubugenzuzi hakarebwa niba nta ngaruka ryagira ku bantu. Hariho ibigo mpuzamahanga byemewe bishinzwe kugenzura ubuziranenge bw’ibikoresho mbere y’uko bikwirakwizwa hirya no hino ku masoko. Mu Rwanda na ho ubugenzuzi burakorwa.
Uko RURA igenzura ingufu z’itumanaho
Igenzura rikorwa mu buryo bune:
- Gukora igenzura rihoraho (nibura rimwe mu mwaka) mu gihugu hose hagamijwe kureba uko urugero rw’izo ngufu ruhagaze. Urugero rwemewe rugenderwaho ni urwashyizweho n’Ikigo Mpuzamahanga kidaharanira inyungu kitwa ICNIRP, kiga ku ngaruka zaterwa n’ingufu zikoreshwa mu itumanaho. Iki kigo kandi gikorana bya hafi n’Ishami ry’Umuryango w’Abibumbye ryita ku Buzima (OMS).
- Kugenzura ahantu hahurira abantu benshi hari iminara y’itumanaho cyane cyane nk’ibigo by’amashuri by’abana bato (inshuke n’amashuri abanza), ibitaro, za sitade, ibibuga by’indege, amasoko, n’ibindi. Abana bato ni bo baba bashobora kugirwaho ingaruka ku buryo bworoshye ugereranyije n’ abantu bakuru kuko bafite ibiro bike, ni yo mpamvu hitabwa cyane ku bigo by’abana bato.
- Mbere y’uko hubakwa umunara mushya cyangwa se hagiye gushyirwa ibikoresho bishya ku munara w’itumanaho, RURA ibanza gupima urugero rw’ingufu z’itumanaho zisanzwe aho hantu, hakigwa niba undi munara cyangwa se ibindi bikoresho bigiye gushyirwaho bitazahita birenga igipimo kemewe cyashyizweho na ICNIRP, ikabona gutanga uburenganzira bwo kubaka uwo munara cyangwa se gushyiraho ibyo bikoresho.
- Kugenzura niba telefoni zigendanwa ndetse n’ibindi bikoresho by’itumanaho byinjira mu gihugu byujuje
Ubugenzuzi bwa telefoni
Uretse kuba igenzura ingufu z’iminara y’itumanaho ngo itagira ingaruka ku baturage, RURA inakora ubugenzuzi ku buziranenge bwa telefoni nk’uko n’ibindi byuma byose by’itumanaho ibanza kubigenzura mbere y’uko byinjira mu gihugu.
Kwizera yagize ati: “ Telefoni yo yohereza imirasire ( rayons) mike cyane ugereranyije n’iminara, gusa umuntu ahora ayifite hafi ye, aba agomba kugira uburyo ayikoresha akabungabunga ubuzima. Nubwo iba yakorewe ubugenzuzi ariko abantu na bo barasabwa kujya bayikoresha ku buryo budakabije cyane; niba ukora akazi gasaba kwitaba telefoni buri kanya, wajya uyitaba utayiyegereje cyane ukifashisha “Ecouteurs”,… Ingufu zose zibyara ubushyuhe, igihe ukoresheje telefoni kugeza ubwo ishyuha cyane, ishobora guteza ingaruka ku mubiri. Ibintu iyo ari byiza ariko bigakoreshwa mu buryo burenze urugero bigira ingaruka mbi.”
Arakangurira abantu kwirinda kuraza telefoni ku misego yabo, byaba byiza bagiye kuryama bakayizimya cyangwa bagashyira mu buryo bwitwa “Airplane Mode” (Mode Avion) buhagarika imirasire y’iminara y’itumanaho ijya muri telefoni ku buryo idakomeza gukora ngo ize gushyuha igire ingaruka.
Itumanaho cyane cyane iridakoresha insinga rifite akamaro kanini cyane, ryahinduye ubuzima bw’Abanyarwanda kuva aho batangiriye kurikoresha; ubu hari serivisi nyinshi bashobora gusaba cyangwa bakazitanga bifashishije iryo tumanaho. Ufashe urugero rwa telefoni, ubu umuntu ashobora kwishyura fagitire zinyuranye, agahererekanya amafaranga n’ibindi. Abanyarwanda barakangurirwa kuryitabira kuko ryihutisha iterambere, ariko bakagira uburyo bwiza bwo kurikoresha.


text:
Iburanisha ry’urubanza rwa Vojislav Šešelj mu bujurire rizatangira ku wa Gatatu, tariki ya 13 Ukuboza 2017, saa saba z’amanywa, nk’uko biteganyijwe mu itegeko rishyiraho ingengabihe y’iburanisha ryatanzwe n’Urugereko rw’Ubujurire rw’Urwego Rwashyiriweho Inkiko Mpanabyaha Mpuzamahanga (MICT).
Iburanisha rizabimburirwa n’ijambo ry’ibanze rya Perezida w’Urugereko rw’Ubujurire, rikurikirwe n’imyanzuro nsozarubanza mu magambo ku bujurire izatangwa na Porokireri na Šešelj, Šešelj naramuka yitabiriye iburanisha. Hamaze gushyirwaho Avoka w’agateganyo kugira ngo harengerwe uburenganzira bwa Šešelj bujyanye n’imiburanishirize, mu gihe we yaramuka afashe icyemezo cyo kutitabira iburanisha.
Abahagarariye ibitangazamakuru bifuza kwitabira iryo buranisha basabwe kohereza imeyiri kuri mict-press [at] un.org bitarenze ku wa Gatanu tariki ya 8 Ukuboza 2017, saa kumi n’imwe z’igicamunsi, bagaragaza izina n’ubwoko by’igitangazamakuru hamwe n’amazina yuzuye y’abakorera icyo gitangazamakuru bifuza kuza mu iburanisha, imirimo bashinzwe, inomero za pasiporo zabo hamwe n’uburyo umuntu yashyikirana na bo. Abahagarariye ibitangazamakuru bazagezwaho igisubizo cyerekeranye n’ubusabe bwabo hifashishijwe imeyiri.
Abandi bantu, barimo n’abadiporomate, basabwe kohereza imeyiri kuri mict-external-relations [at] un.org kugira ngo bahabwe andi makuru yerekeranye n’ibisabwa kubahirizwa.
Amakuru y’ibanze ku rubanza
Ku itariki ya 31 Werurwe 2016, Urugereko rwa Mbere rw’Iremezo III rw’Urukiko Mpanabyaha Mpuzamahanga Rwashyiriweho Icyahoze ari Yugosilaviya (TPIY) rwagize Šešelj umwere rumuhanaguraho ibirego byose icyenda yaregwaga mu Nyandiko y’ibirego, ashinjwa ibyaha byibasiye inyokomuntu n’ibikorwa binyuranyije n’amategeko n’imigenzo bikurikizwa mu gihe cy’intambara. Bimwe mu byo Inyandiko y’ibirego ivuga ni uko Šešelj yakoze ibyo byaha binyuze mu ruhare yagize mu mugambi mubisha uhuriweho wari ugamije kwirukana burundu ku ngufu igice kinini cy’abaturage batari Abaseribe mu duce twa Korowasiya, Bosiniya na Herizegovina na Vojvodina muri Seribiya.
Ku itariki ya 2 Gicurasi 2016, Porokireri yashyikirije MICT ubujurire ku mikirize y’urubanza ya TPIY. Hakurikijwe Ingingo ya 2(2) y’Ingingo z’inzibacyuho, MICT ifite ububasha bwo kuburanisha mu bujurire imanza zaciwe na TPIY iyo ubujurire bw’urubanza bwatanzwe ku itariki ya 1 Nyakanga 2013 cyangwa nyuma yayo.


text:
Ni amasezerano yashyiriweho umukono i Kigali, mu gihe u Rwanda ruri kwakira inama ya Transform Africa 2017, azatangirira ku bihugu bitanu birimo u Rwanda, Ghana, Zambia, Kenya na Uganda.
Umuyobozi wa IEEE, Karen Bartleson, yavuze ko bajya kureba ibihugu batangirana nabyo, barebye ibiri guha umwanya uhagije ibikorwa by’ikoranabuhanga na Engineering, ku buryo hari icyizere ko bahashyize imbaraga zabyara umusaruro.
Ni amasezerano agamije guteza imbere ubushobozi bw’abakozi mu bigendanye n’ikoranabuhanga na Engineering, hakazashyirwa imbaraga cyane mu birebana n’uburezi binyuze mu bufatanye na za kaminuza.
Yagize ati “Tuzajya dutegura ibikorwa by’ingenzi kuri uyu mugabane, harimo nk’inama za tekiniki, imyiherero, amahugurwa n’ibiganiro bigamije kwigisha. Turebye cyane mu nzego z’ingufu n’ikoranabuhanga, tuzafasha cyane mu guteza imbere gahunda za NEPAD, guteza imbere ubumenyi bushingiye kuri Siyansi, Ikoranabuhanga, Engineering n’Imibare (STEM).”
Mu bikorwa bateganya kandi ngo harimo no gushishikariza abakobwa kurushaho kwitabira amasomo y’ubumenyi n’ikoranabuhanga, STEM.
Umuyobozi ushinzwe Porogaramu muri NEPAD Agency, Dr Towela Nyirenda-Jere, yavuze ko uyu muryango ushamikiye kuri Afurika yunze Ubumwe, ugomba gufasha ibihugu byose uko ari 55 bigize Afurika, ariko ngo ntabwo byafashwa icya rimwe ariyo mpamvu habaye hatoranyijwe bike.
Yakomeje agira ati “NEPAD ihora ishaka ubufatanye bwatuma guhanga imirimo nk’ikintu abantu bose bari kugarukaho, cyarushaho koroha, cyane ko 70% by’abaturage bacu bafite munsi y’imyaka 35, kandi bagomba kuba bafite ubushobozi bwatuma babasha gutanga umusaruro mu bihugu byabo.”
Karen Bartleson yavuze mu buryo bwo gufasha ibi bihugu guteza imbere ubumenyi no gushishikariza abakobwa kwinjira mu masomo y’ubumenyi bushingiye ku mibare, bateganya kuzajya bifashisha inama zitandukanye.
Yakomeje agira ati “Dushobora gutegura igikorwa nk’abakobwa bagahura n’abandi babatanze muri iyo mirimo itandukanye, hari ugufatanya na za kaminuza zitandukanye, tuzasaba aba Engineers kuza muri IEEE, ikindi ni uko nk’ahari icyuho dushobora gutangamo umusaruro dushobora kukimenyeshwa akaba ariho dushyira imbaraga.”
Umuyobozi Mukuru wa NEPAD Agency, Dr Ibrahim Maiyaki, yavuze ko ubu bufatanye buzakoreshwa mu guteza imbere ubumenyi ngiro mu bya tekiniki, uburezi, gahunda zigamije ubumenyi na Engineering ndetse n’ubushakashatsi.
Yavuze ko NEPAD Agency ubu iri kugerageza kongera uruhare rwo guhanga imirimo cyane cyane mu mishinga y’ibikorwa remezo, aho ivuga ko hakenewe abantu bafite ubumenyi cyane ko mu gihe kiri imbere aribo bazaba bakenewe kimwe n’abashakashatsi, mu kubaka, guhanga, gukurikirana no gusana ibikorwa remezo by’umugabane wa Afurika.


text:
Abakobwa 20 bahataniye ikamba rya Nyampinga w’u Rwanda 2018 bari mu mwiherero i Nyamata mu Karere ka Bugesera aho bari myiteguro itandukanye y’umunsi nyir’izina wo kwambika ikamba Nyampinga w’u Rwanda 2018.
Kuri uyu wa 09 Gashyantare 2018 nibwo aba bakobwa berekeje i Nyamata kuri Golden Tulip Hotel, aho bagiye kumara iby’umweru bibiri bari mu mwiherero.
Mu gitondo cyo kuri uyu wa 10 Gashyantare 2018 mu gitondo cya kare, babyukiye mu myitozo ngoraramubiri, aho habereye ku kwiruka mu muhanda, bagasoreza ku myitozo bakoreye mu mbuga y’aho bacumbitse.
Aba bakobwa bakoreshwa imyitozo n’inzobere mu gukora imyitozo, bari bambaye impuzankano kiuva ku nkweto kugeza mu myambaro yo hejuru, bitandukanye n’indi myaka, aho bambaraga ibitandukanye bakuye iwabo.
Imyitozo ngoraramubiri irangiye, aba bakobwa bagiye gukaraba, baza gufata ingunguro rya mu gitondo, ubundi berekeza mu ishuri aho bahawe ikiganiro n’Umuyobozi w’ishami ry’Umuco muri RALC Dr Jacques Nzabonimpa.
Muri uyu mwiherero kandi aba bakobwa bazigishwa intambuko, kuvugira mu ruhame, bazagaragaza impano zitandukanye bafite ndetse bazakora ikizamini cyo kwandika ari naho hazavamo abakobwa 10 bazahatana ku munsi wa nyuma.
Uyu mwiherero uzarangira kuwa 24 Gashyantare umunsi hazatorwa Nyampinga w’u Rwanda 2018 uzasimbura Iradukunda Elsa.
Mu rukerera bakoze imyitozo ngoraramubiri
bafatira hamwe ifunguro rya mu gitondo
Bahabwa amasomo atandukanye
Jacque Nzabonimpa Ushinzwe Umuco muri RALC niwe watanze ikiganior cya mbere


text:
Abavumvu babwiye itangazamakuru ko imiti iterwa mu myaka ibicira inzuki iyo zagiye guhova mu mirima y’abaturage.
Munyemana Damien wo mu Karere ka Rulindo, yagize ati “Imiti isigaye iterwa mu myaka iba ifite ubukana cyane ku buryo iyo inzuki zagiye guhova mu myaka iyo ariyo yose yatewe iyo miti zihita zipfa.”
Uwo mu Karere ka Kayonza utifuje ko dutangaza izina rye muri iyi nkuru nawe ati “Muri koperative yacu twajyaga dusarura ibilo 1000 mu mezi atatu none ubu ntidusarura n’ibilo 500 kubera imiti iterwa mu myaka ikatwicira inzuki.”
Minagri yemera ko imiti iterwa mu myaka yica inzuki ariko igasaba abavumvu gutera ibiti by’indabo inzuki zabo zizajya zihomvamo.
Umuyobozi ushinzwe ubworozi Kigo cy’igihugu gishinzwe guteza imbere ubuhinzi n’ubworozi (RAB), Dr Kanyandekwe Christine, yavuze ko aborozi b’inzuki bakwiye gutera ibiti by’indabo inzuki zabo zihovamo.
Yagize ati “Nibyo koko imiti ikoreshwa mu kwica udukoko mu myaka yica inzuki ariko icyo dushishikariza abavumvu ni uko bagomba gukora ku buryo inzuki zabo zitajya guhova kure. Inzuki icyo ziba zikurikiranye ni ziriya ndabo kuko niho zibona ibiryo. Dushishikariza abavumvu gutera hafi yaho bashyize imitiba, ibiti byeraho indabo kugira ngo inzuki ntizijye guhova kure’.
Dr Kanyandekwe ashishikariza abavumvu gushyiraho uburyo inzuki zibona indabo hafi.
Ati “Kuko nko mu bihugu byateye imbere nko mu Burayi naho habayo abavumvu kandi bafite uburyo bazigaburira ku buryo zitirirwa zijya kure.Ubu turabigisha n’uburyo zigomba kugaburirwa kuko niyo habaye imihindagurikire y’ibihe hari igihe zibura ibiryo ntizitange umusaruro.”
Mu 201 6 Minisiteri y’Ubuhinzi n’Ubworozi itangaza ko mu Rwanda haboneka umusaruro w’ubuki usaga toni ibihumbi bine ku mwaka ariko hari intego yo kuzaba wikubye kabiri mu 2020.


text:
UTUNTU N’UTUNDI
Menya amateka y’umunsi mpuzamahanga w’Amahoro
Inuma ifite ishami mu kanwa ni ikimenyetso cy’ubutumwa bw’amahoro
Mu Rwanda kimwe no mu bindi bihugu byo ku isi yose tariki 21 Nzeli 2016 hizihizwa umunsi mpuzamahanga w’Amahoro.Insanganyamatsiko y’uyu munsi muri uyu mwaka izibanda cyane ku gukangurira urubyiruko kugira uruhare mu mu mahoro n’iterambere rirambye.
Impamvu nyamukuru yo kuwizihiza ni ukugira ngo hazirikanwe imbaraga z’abantu bose baba barakoze cyane kugira ngo barangize amakimbirane bagamije kuzamura umuco w’amahoro.
Umunsi mpuzamahanga w’amahoro kandi ni umunsi wo kurangiza ibibazo biboneka hagati y’abantu ubwabo cyangwa se ibibazo bigaragara muri Politiki.
Ese ni iki gikorwa ku munsi w’amahoro?
Urubuga Timeanddate.com ruvuga ko ku munsi mpuzamahanga w’amahoro abantu batuye isi yose bagira uruhare mu bikorwa bitandukanye ndetse hagategurwa ibirori byibanda ku nsanganyamatsiko y’uwo munsi. Ibi birori bishobora kuba ibikozwe mu buryo bwigenga cyangwa se inama zitandukanye ziteraniramo abantu benshi baganira ku mahoro.
Inkomoko y’umunsi w’amahoro
Imyanzuro y’inama y’umuryango w’Abibumbye (UN) yashyizeho umunsi mpuzamahanga w’Amahoro mu 1981 bihuzwa no gufungura ku mugaragaro inama rusange y’uyu muryango. Uyu munsi wizihijwe bwa mbere mu 1982 kuva ubwo watangiye kujya uba tariki 3 Nzeli buri mwaka kugeza mu 2002, ubwo hemezwaga ku mugaragaro itariki ndakuka yo kwizihiza uyu munsi mpuzamahanga w’amahoro ari 21 Nzeli buri mwaka.
Ubwo uyu munsi wemezwaga ku mugaragaro UN yawushyize mu nshingano zayo ndetse itangira gushishikariza abaturage gukorera hamwe bagamije kugera ku ntego yo gusakaza amahoro ku isi.
Kuva ugiyeho wahinduye byinshi ndetse uzana impinduka mu iterambere rigamije amahoro, umaze guteranya ibihumbi n’ibihumbi by’abaturage ndetse iminsi mikuru myinshi iwizihiza, yagiye itegurwa.
Kuki inuma ifatwa nk’ikimenyetso cy’umunsi w’Amahoro?
Inyoni yo mu bwoko bw’inuma ifite ishami mu kanwa kayo ni ikimenyetso gikoreshwa cyane kuri uyu munsi. Mu myemerere y’Abayuda(Judaism), Abakirisitu n’abayisilamu inuma yera ni ikimenyetso rusange cy’amahoro. Inuma ishobora nanone kugaragaza icyizere, amahoro cyangwa amahoro atangwa n’umuntu ku w’undi.
Inuma igurukana ishami mu kanwa ni uburyo bwo kwibutsa abaturage akamaro kayo mu gutwara ubutumwa bwiza bityo bikabera isomo abaturage batuye isi mu kugira uruhare mu gukwirakwiza amahoro.
Insanganyamatsiko y’uyu munsi w’amahoro muri uyu mwaka ni ukubaka umusingi w’amahoro: uruhare rw’urubyiryuko mu guharanira amahoro n’iterambere birambye.


text:
Umuhanzi Social Mula aritegura kumurika umuzingo we mushya w’indirimbo mu Kuboza 2018, by’umwihariko iki gitaramo kikazagaragaramo udushya twinshi.
Social Mula yemeje ko ari mu myiteguro yo kuzamurika Album ye nshya ndetse ikazagaragaramo udushya n’imitegurire y’ibigezweho.Ati”Hari ibitaramo byinshi nzitabira ndetse ndateganya kumurika Album yanjye nshya mu Kuboza uyu mwaka.By’umwihariko Album yambere yitwaga Abanyakigari indi nayo iriho indirimbo Umuturanyi n’izindi ndajyabitukanganya”.
Kubijyanye n’imyiteguro urabyifasha cyangwa ufite abaterankunga?”Yeah nk’ubusanzwe mfite abajyanamana ariko birushijeho mfite abaterankunga n’abandi benshi bansaba imikoranire kandi ndabizeza bizagenda neza pe.”
Yasoje avuga ko umuryango we umeze neza ndetse inshingano zo kuwitaho bitabangamira umwuga wo kuririmba. Social ni umwe mu bahanzi babuze amahirwe yo kwitabira irushanwa rya PGGSS 2018 bibabaza abakunzi b’umuziki


text:
ingoma ngabe cyari ikirango cy’I Bwami aho buri mwami wimaga ingoma yagombaga kuba afite n’ingoma ngabe iri ku ngoma(ubutegetsi). uko abami bagendaga basimburana, abeshi bagendaga basangira ingoma ngabe kuko umubare wingoma nganbe zabayeho niwo muke ugereranije n’abami babayeho.
ingoma ngabe cyari ikirango cy’I Bwami aho buri mwami wimaga ingoma yagombaga kuba afite n’ingoma ngabe iri ku ngoma(ubutegetsi). uko abami bagendaga basimburana, abeshi bagendaga basangira ingoma ngabe kuko umubare wingoma nganbe zabayeho niwo muke ugereranije n’abami babayeho.
Nk’uko mu Rwanda rwo hambere habayeho Ingoma- ngabe z’Abasangwabutaka, iz’Abahinza , ni nako habayeho Ingoma –Ngabe Rwoga Gihanga akimara kwima ikirangabwami cye cyari “INYUNDO” Yakomeje kwitwa “Inyundo ya Gihanga mu mateka karande y’u Rwanda na Nyamiringa : Urusengo rwa Gihanga” Nyuma iyo ndangabutegetsi ya Gihanga yaje gusimburwa n’Ingoma – Ngabe “RWOGA “,ari nayo ngoma ya mbere ndangabwami y’Abanyiginya.
Aha twabibutsa ko ,Ingoma –Nyiginya yari itetse mu Rwanda rugari rwa Gasabo ari naho hari umurwa mukuru wayo. Nyamara ariko na nyuma y’aho Rwoga ibereye Ingoma – Ngabe, Inyundo na Nyamiringa ntibyibagiranye burundu,ahubwo
byakokomeje kugira uruhare mu iyimika-Bami no mu yindi mihango.Nk’iy’umuntu yacishwaga Urusengo,ntiyashoboraga guhirahira ngo agaruke I Rwanda,ariko iyo yacishwaga ingoma,igicibwa cyangwa se urubyaro rwacyo bashoboraga kuzagaruka i Rwanda. Ubwo umwami w’i Bunyabungo ,Nsibura I Nyebunga ateye u Rwanda akarwigarurira ku Ngoma ya Ndahiro Cyamatare ahasaga mu w’1477 ,yanyaze ingabe Rwoga ,iyayo “CYIMUMUGIZI”Gitandura ( yari Ingabekazi) ayibundisha mu Rutaka rwa Muhanga hafi y’umudugudu wa Gitarama.Aho Ruganzu Ndoli yimiye m w’1510,Rwoga yari yaranyazwe n’Umunyabungo Nsibura Nyebunga,Abiru bayisimbuza indi ngoma nshyashya “NANGAMADUMBU ” yari isanzwe ari indamutsa ya Ruganzu Ndoli.
Ntitwasoza tudakomoje ku ngoma nyiginya aho abami b’aho bari Abanyiginya,bakagira n’Ingoma –Ngabe yabo.Ingabe –Nyiginya ikaba yari itetse mu Rwanda rugari rwa Gasabo,ari naho hari umurwa wayo. Nk’uko amateka karande y’u Rwanda abigaragaza,Ingoma –Nyiginya yahanzwe na Gihanga I Ngomijana,akaba ari nawe amateka y’Abami aheraho nk’umwami w’Umushumi;nyuma y’abami b’ibimanuka b’i Gasabo.Ibyo aribyo byose ariko si Gihanga wadukanye gakondo y’ingabe mu butegetsi bw’u Rwanda.Ahubwo yaba yarasanze ingoma ifite ireme mu butegetsi,akaba yareneye ku muco w’ubwiru asanganye Abasangwabutaka,abuhishuriwe na RUBUNGA uwo bahimbye “ Mwungura wunguye ingoma ubwiru ”
yanditswe na; NIYIRORA Christian


text:
Abana b’abanyamahoro bakunze kandi no kwitwa abadipolomate kuko buri gihe usanga bashakisha icyazana amahoro aho bari ndetse no kubo bari kumwe.
Muhimakazi Diane arerekana imiterere cyangwa imyitwarire y’umwana w’umunyamahoro (phlegmatic),ibimuranga n’uburyo yafashwa agakura neza.
Bimwe mu bibaranga abana b’abanyamahoro
Ni abanyamahoro : Aba bana bakunze kwitwa abanyamahoro cyangwa abadipolomate, nta rusaku bagira nta kibazo bagaragaza usanga ibintu bitamukomerekeje uko byaba biri kose mbese nta kibazo bagaragaza.
Bakunze gukundwa : Kubera ko aba bana bakunze korohereza akazi ababyeyi ndetse n’abakozi usanga bakundwa cyane kuko icyo umubwiye nicyo akora.Iyo umubwiye uti nzakugurira imodoka ntavuga ngo uzangurire iki n’iki ahubwo icyo wowe ushaka nicyo ukora.
Nta rusaku bagira : Ibintu byabo babikora batuje kandi bafite umutima mwiza nta sura igaragaza .Nk’iyo uyu mwana abyutse usanga atarira ngo agaragaze ko ashaka kwitabwaho nk’abandi bana barira cyangwa bagaseka ngo umubyeyi ageze abiteho.Umubyeyi niwe umenya icyo umwana akeneye kandi akagikora hakiri kare kugira ngo ataza kumufasha yahangayitse cyangwa yihebye.
Icyo umubwiye nicyo akora : Uko mwabipanze niko abigendamo kubera ko aba bana ari abanyamahoro usanga n’icyo ushobora ku mubwira atagikunze adashobora kukirwanya nk’ababa ndi twabonye bitwara kiyobozi.Usanga bavuga bati ubwo aribyo bashaka ko nkora reka mbikore ntiteranya. Icyo gihe umufasha kujya umuhitishamo kugira ngo wenda wumve icyo aribuhitemo mbese akabigiramo uruhare.
Guhuza abantu (reconciliation) : N’ubwo aba ari abana bato ariko usanga bifitemo guhuza abantu, nk’urugero wenda abana batangira kurwana ugasanga undi mwana aje kubakiza ,akababwira ati “sha mwaretse kurwana , waretse kumukubita ,ngaho musabane imbababazi” .Usanga uwo mwana aba ashaka amahoro aho ari hose kandi ari umwana.
Ababyeyi cyangwa abandi bantu bose bita ku bana basabwa kumenya imico yabo ndetse n’uburyo bwo kubafasha neza kuko nk’abana batagaragaza icyo banze cyangwa icyo bakunze bahohoterwa bikabije.
Haba ku bana bagumana amarangamutima yabo imbere ntibabigaragaze (introverti) cyangwa ku bana bagaragaza icyo banze n’icyo bakunze (extroverti) bose bafashwa gukura neza kuko hari igihe wenda bashaka kurengera mu byo bakora cyangwa bakabangamirwa n’ababarera.
Imiterere cyangwa imyitwarire y’umuntu ukuze iba ifite inkomoko mu bwana bwe, aba ari wawundi wari ufite imyaka ibiri ndetse n’itatu. niyo mpamvu rero ababyeyi bakwiriye kumenya imyitwarire cyangwa se imiterere y’abana babo kugira ngo barusheho kubafasha mu mikurire yabo batabahutaza.
Imiterere y’abana b’abanyamahoro n’uko bitabwaho
Abana b’abanyamahoro bakunze kandi no kwitwa abadipolomate kuko buri gihe usanga bashakisha icyazana amahoro aho bari ndetse no kubo bari kumwe.


text:
Ali Saleh Kiba, umwe mu baririmbyi bakaze cyane mu gihugu cya Tanzaniya azwiho kuba ataragejeje amashuri ye kure (kimwe na mugenzi we nawe w'icyamamare Nasib Abdul Juma) ariko bimaze kuba isoni kuba atabasha kuganiriza abanyamakuru mu rurimi rw'icyongereza.
Akora ingendo nyinshi aho atumirwa mu bitaramo cyanhwa se mu yindi mihangoinyuranye bikaba bitangaje ko nta mwete agira wo kwita kuri urwo rurimi cyangwa se aharire ba manager be bavuge mu mwanya we kuko birashoboka kandi birakorwa.
Ejobundi rero yararutanze i Kigali ubwo kwisobanura imbere ya micro y'umunyamakuru byamunaniraga neza neza maze ibibazo bijya mu giswayire nacyo byumvikanaga ko uwabazaga atazobereyemo cyane.
Kuki uwiyita Umwami (King) Kiba, n'ibifaranga byose afite adashaka uwamuhugura ahubwo agahitamo guhora arutanga?
Diamond we yiyemerera ko yateye imbere mu kuvuga abifashijwemo n'abacopine be Wema Sepetu na Zari Hassan. Ibyo ni ubugabo.


text:
Ubwo bari mu mugoroba wo kwibuka abazize Jenoside yakorewe Abatutsi mu 1994, Umuyobozi w’Akarere wungirije ushinzwe imibereho myiza y’abaturage mu karere ka Nyabihu, Mukansanga Clarisse, yanze kwakira buji yo gucana urumuri rw’icyizere ngo nibazihe abafite ababo bibuka.
Ku mugoroba wo kuri uyu wa 12 Mata 2018, ubwo akarere ka Nyabihu kateguraga umugoroba wo kwibuka Abatutsi bazize Jenoside, bari bageze mu gihe cyo gucana urumuri rw’icyizere, abantu batungurwa no kubona umuyobozi w’akarere ka Nyabihu wungirije ushinzwe imibereho myiza y’abaturage ahabwa urumuri akarwanga, akavuga ko bakwiriye kuruhereza abafite ababo bibuka.
Uwo muyobozi witwa Mukansanga Clarisse yumvikanye agira ati “Iyi buji [bougie] nimuyihereze abafite ababo bibuka, ni bo bazikeneye”.
Perezida wa IBUKA muri aka karere, Juru Anastase yavuze ko ibi bintu yabyumvise kandi byabababaje, yagize ati “Ibi bintu natwe twabyumvise twumvise ko yahawe urumuri rw’icyizere akarwanga, gusa byatubabaje ariko tugiye kubikurikirana tumenye impamvu”.
Bwana Juru avuga ko iyi mvugo ku muyobozi itagaragara neza ku barokotse Jenoside kuko nta n’impamvu n’imwe yagatumye atakira urumuri rw’ikizere, yagize ati "Nk’umuyobozi iyi ntiyaba ari imvugo nziza kandi abibwira abacitse ku icumu, nabo ntago babyakira neza, bituma bajya muri ’mood’ yo gutekereza ikindi kintu ko [kwibuka] bibaharirwa".
Kuri uyu wa Gatanu tariki 13 Mata, ubwo umunyamakuru wa NONAHA yamubazaga kuri ayo magambo yaraye avuze, yemeye ko koko atafashe urumuri ariko ko hari abandi batari barufite kuko aribo ngombwa.
Yagize ati “Nabonaga ari nkeya kandi abazikeneye ari benshi mpitamo rero kuziharira ababuze ababo”.
Umuyobozi w’Akarere ka Nyabihu, Uwanzwenuwe Theoneste yavuze ko atari abizi ariko bagomba kugikurikirana, yagize ati “Ntabwo ibyo twabimenye, tugiye kubikurikirana kuko icyo nzi ni uko buji zitigeze zibura, hari hari izihagije kandi nta n’ubwo Meya ashobora kubura buji”.
Perezida wa IBUKA muri aka karere avuga ko bigiye gukurikiranwa kuko bibaye ari ko byagenze koko byaba bigaragaza ko uyu muyobozi adaha agaciro igikorwa cyo kwibuka Jenoside yakorewe Abatutsi, bityo bikaba byaba birutwa n’uko ataza kuzuza umuhango wo kuhagera, akaba yagashatse indi mpamvu ituma atitabira.


text:
BEN’S HIGH SCHOOL ENTRY PART 6
Niba utarasomye PART 5 wayisoma hano hasi
https://dusabane.wordpress.com/2017/02/08/bens-high-school-entry-part-5-inkuru-ndende-serie/
kunsesereza, akajya anaseka cyane. umujinya uranyica, ndarakara, mfata agakayi ndisohokera. gusa nawe yarabibonye ko ndakaye, arankurikira. ngeze hanze mbona anje inyuma ahita ankubita urushyi
Part 6
ankubita urushyi. nange mpita ndakara mukubita ikofe ryiza mugatuza. ahita abona ko narakaye atangira kugerageza kunkaruma kubera ukuntu yabonaga nabaye.(abahungu buriya bajya bagira umuco wo kurakaranya, kandi bakaba abambere mu koroshya ibibazo).
patrick:mbabarira man tutiha rubanda kandi dupfa ubusa. me:ubwo se unkubitiye iki urushyi? ko nari nguhunze muri class? patrick:umva mbabarira, ntabundi bugome mbikoranye. gusa nge nuko ntumva ukuntu uba upfusha amahirwe nguha yo kuganira na divine. me:oya man uriya mukobwa arakabya rwose, nubwo ari mwiza ariko simba nshaka nokuganira nawe byinshi. patrick: ariko uziko abantu bose twigana babibona ko agukunda? jya ugabanya ubutafu man! me:wapi wana. ubwo patrick twakomeje kugenda twiyunga, ndetse twagize namahirwe ko ntamuntu watubonye duserera.
ubwo ibyo byarangiye tujya kurya. nyuma etudes zakurikiyeho nkajya nzikorera muzindi class, chomage irinda igera. gusa ariko buri munsi iyo twajyaga kuryama, divine yahaga patrick udupetimo two kunyifuriza ijoro ryiza,
kumbaza impamvu ntakigira class cyangwa ngo ndagukumbuye. gusa patrick yari yaranyemereye ko atazabwira divine class nigiramo, kandi niyo divine ahamenya ntiyaribuhansange. kuko nigiraga muri S6(harimo abahungu twakinanaga, kuburyo nahisangaga.)
ubwo chomage yarinze igera ntongeye kubonana na divine kuko niyo twajyaga guhura nahitaga mwitsimba, simpure nawe. twatangiye chomage ndimo nibaza cyane kuri divine ndetse na esther. byancanze kabisa, nkabona divine ukuntu ankunda nkabona yazaniyahura pe! gusa nkazitirwa nanone nibihe nagiranye na esther! hashize umunsi umwe turi muri chomage, ubwo nari ndyamye muri dom, hari nka saa kumi. abandi bagiye kureba match ya basket yahuza ikigo na mater dei.
ndimuntekerezo nibaza kuri divine na esther byanyobeye, patrick yaraje arankanga(akomera amashyi ku gutwi). ahita ambwira patrick:niko ubwo koko warurihe? nyamara ufite ibibazo! me:oya ntabibazo mfite, ahubwo urankanze. patrick:oya nari nakwitegereje igihe kirekire, wari mubitekerezo byakure, winyishisha ndinchuti yawe.
ubwo nabonyeko patrick abona ko hari ikintu kimpangayikishije. mpitamo kumubwiza ukuri ukuntu ibintu bihagaze. ubwo naratangiye mubwira ukuntu namenyanye na esther duhuriye mu modoka bla bla……… byose ndamubwira……., ahita amenya impamvu nigira uwafeke kuri divine.
gusa maze kumubwira byose yaramanje aranseka ati “nigute ukundana numukobwa bwambere muhuriye bus? ntawuziranye nundi?” ubwo we yakomeje kunseka, ndetse aza kumbwira ko muri espanya badakanira ari muri prive, ko hakunze kwiga abahungu babarara ndetse nabakobwa bamabici. ati”niba uwo esther agukunda ntiyananirwa no kuza kukureba hano mukigo. ngewe nkugiriye inama yo gukunda divine”. ubwo twakomeje kuganira. ageze aho atangira kumbwira ngo wasanga esther ari ishitani. ubwo mpita ndakara cyane, arikowe atangira no kumbwira inkura zabantu bagiye bakundana namashitani bakabimenya nyuma bamaze kuryamana, ambwira inkuru zaba alice bagiye ikuzimu bakagaruka, ambwira umushoferi wararanye ni ndaya agakanguka ari mwirimbi. ngiramo urwikango,..
N’amagini ajemo se?
Part 7
https://dusabane.wordpress.com/2017/02/13/bens-high-school-entry-part-7-inkuru-ndende-serie/


text:
Izi ngingo zose rero zirakorana ubundi zigafatanya guhindura ibyo umuntu aba yariye zikawuha imbaraga zo kuwutunga neza bityo umuntu akabasha kubaho atekanye
Ese iyo tuvuze urwungano ngogozi wumva iki?
Ubusanzwe rugizwe n’ingingo zitandukanye nkuko twabivuze haruguru ari nazo zifatanya gutunganya ibyo umuntu aba yariye bikagwa neza uwabiriye izo ngingo ni: Umunwa, umuhogo, igifu, umwijima, urwagashya n’amara.
Ese ni akahe kamaro k’urwungano ngogozi?
Nkuko abahanga mu by’ubuzima babivuga, ngo urwungano ngogozi ni rwo rufite ubushobozi bwo gufata ibintu umuntu yariye, rukabihinduramo ingufu zikoreshwa n’umubiri ndetse n’ibindi byose umubiri ukenera kugirango ubeho neza.
Kugirango igogorwa rikorwe reo nuko umuntu abanza gushyira ibyo kurya mu kanwa bikagenda mu muyoboro ushinzwe kujyana ibiribwa iby’ingenzi bigasigara noneho ibidafite umumaro bigaca mu rura runini ari narwo rubisohora hanze umuntu akabyituma.
Ni iki wakora ngo ufashe urwungano ngogozi?
Ibyakorwa kugirango urwungano ngogozi rugende neza bityo umubiri na wo ugubwe neza byo ni byinshi ariko reka tuvuge muri make iby’ingenzi byagufasha kugira amasaha adahinduka ufatiraho amafunguro no kuzibukira ibiyobyabwenge ndetse n’ikawa biri mu bifasha urwungano ngogozi gukora neza.
Kurya ibiribwa bikungahaye ku turemangingondodo(Fibres) kuko bifasha urwungano ngogozi muri byinshi, muri ibyo harimo: Gutandukana n’ikibazo cy’impatwe n’ibindi bibazo biterwa n’imyanda itasohotse.
Ni byiza ko nibura kuri buri funguro habonekamo ibiribwa bikungahe kuri Fibre. Fibre ushobora kuzisanga mu mbuto n’imboga z’amabara atandukanye, ibishyimbo,ingano n’ibindi. Gira ubuzima bwiza ufata neza urwungano ngogozi unarufasha gukora neza akazi karwo
Src: www.mayoclinic.org


text:
Iyi kanzu ushobora kuyambara ugiye gusenga cyangwa mu birori bisanzwe nko kwizihiza isabukuru ndetse wanayijyana mu birori by’akazi kuko iri yubashye ntabwo ari ngufi cyane cyangwa ndende cyane ku bantu badakunda ibintu birebire
Kubera umwenda ikozemo ibera abantu bananutse cyangwa baringaniye,ku bantu babyibushye ni byiza kwambara umwenda ukomeye kugira ngo wegeranye umubiri wabo neza we kugaragaza uko bari. Kandi bakirinda ibibegereye cyane kuko ubona badahumeka.
Ushobora kuyambaza inkweto ndende cyangwa inkweto ngufi bitewe naho ugiye.
Ikanzu wajyana gusenga
Iyi kanzu ushobora kuyambara ugiye gusenga cyangwa mu birori bisanzwe nko kwizihiza isabukuru ndetse wanayijyana mu birori by’akazi kuko iri yubashye ntabwo ari ngufi cyane cyangwa ndende cyane ku bantu badakunda ibintu birebire
Labels: kwambara


text:
Iyo witegereje imikorere
y’abanyapolitiki biyita ko barwanya ubutegetsi bwa FPR, usanga imvugo za
benshi muri bo zitera urujijo cyangwa zikagaragaza uguhuzagurika no kutiyizera
muri politiki. Ibyo tuvuga muri iyi nyandiko ni ibitekerezo byacu bwite,
bityo hagize undi ugira uko abyumva yazatwunganira cyangwa akadukosora.
Abanyapolitiki barwanya Leta bahuriza ku gushinja
Kagame /FPR ko ari umwicanyi ruharwa. Kandi koko ibyo ni ukuri kuko
n’amaraporo y’impuguke mpuzamahanga
anyuranye arabihamya (DRC Mapping Report, Gersony Report, Rwanda’s
untold story n’izindi).
Birababaje rero kumva abanyapolitiki barwanya ubutegetsi
bwa Kagame, birirwa basabiriza ibiganiro na Kagame/FPR, abandi bakavuga bati
«Kagame ntaziyongeze indi manda, ahubwo arekure ubutegetsi maze ajye mu
kiruhuko, hanyuma ajye ahabwa ibyubahiro n’ibindi bigenerwa uwigeze kuba
umukuru w’igihugu».
Twe dukurikije ibyo ashinjwa, uretse ko n’abanyarwanda
twese tuzi ubwo bugome bwe na FPR ye, twumva ko ibiganiro na Kagame, cyangwa
ikiruhuko cye n’ibyubahiro bigiherekeje ; nta na kimwe akwiye. Nimurebe uko abantu bafungiye Arusha bahinduwe ibicibwa
(kandi hari ubuhamya bugaragaza ko imanza zabo zaciwe mu buryo bufifitse kubera
inyungu za politiki ya FPR na ba mpatsibihugu bayishyigikiye).
Murebe kandi ukuntu abayobozi ba kera ba FDLR bafungiye
mu Budage (kubera akagambane) n’abayiyobora ubu bahinduwe ba ruvumwa ku isi
yose, kandi muri aba bose tuvuze nta mwicanyi muri bo wageza ku rugero rwa
Kagame n’amashumi ye babarwaho za
miliyoni z’abantu bamaze kwivugana mu Rwanda no hanze yarwo. Niba rero aba bantu bose tuvuze bahabwa akato kandi ntaho
bahuriye na Kagame mu bwicanyi, kuki Kagame n’amashumi ye nabo batahabwa akato?
Ikibabaje ni uko abanyapolitiki bavuga ko barwanya Leta
ya Kagame, birirwa mu binyamakuru byandika no ku maradiyo bingingira Kagame
guca inkoni izamba akabemerera ko bagirana ibiganiro. Ese ubwo ibyo biganiro biturutse
ku mpuhwe ze no ku bushake bwe byavamo iki ko bigaragara ko nta gihagarararo
gikanganye baba bafite imbere ye mu gihe byabaye ku bw’impuhwe ze ?
Uko tubitekereza
Abarwanya ubutegetsi bakwiye guhindura umurongo bagasaba
ko Kagame n’amashumi ye bafatwa bagashyikirizwa ubutabera nk’uko byagendekeye abandi
(Charles Taylor, Laurent Gbagbo,…); bakarahira bagatsemba ko badashobora
kuganira n’abantu nka Kagame bashinjwa ibyaha byibasiye inyoko-muntu biremereye
bene kariya kageni.
Noneho ibiganiro bikaba hagati y’abarwanya ubutegetsi
n’abahagarariye ubutegetsi bw’i Kigali badashinjwa ibyo byaha. Naho nibakomeza
gukoresha imvugo igaragaza ubwoba no kutigirira ikizere, bazakomeza gufatwa
nk’imburamukoro zitazi icyo zishaka. Wenda birashoboka ko ubwoba bwo gufatwa bagafungwa,
cyangwa se kwicwa aribyo bituma bagaragaza intege nke.
Gusa ikibabaje ni uko
n’ubundi birangira bamwe muri bo bishwe cyangwa bagahimbirwa ibyaha
bagahigishwa uruhindu. Bityo rero birakwiye ko niba wiyemeje gukora politiki mu
ruhande rurwanya ubutegetsi bw’agatsiko kabangamiye inyungu za rubanda, ugomba
kubikora ushize amanga. Byanze bikunze ibyo bintu tuvuze haruguru babashije kubyicengezamo
bo ubwabo, bakanabyumvikanaho, byatuma babasha gukorera hamwe, bityo bakagira
ingufu kandi ibyo baharanira
bakazabigeraho vuba bikanatanga umusaruro ku muryango nyarwanda.
Byumvikane neza, ntabwo tugamije gupfobya ibyo bamaze
kugeraho, cyangwa kubaca intege, icyo tugamije ni ukubatera ingabo mu
bitugu tubaha ibitekerezo. Harakabaho u Rwanda n’abanyarwanda!
KAYITARE James na UWIMANA Jean de Dieu
Intara y’Amajyepfo-Rwanda
www.shikamaye.blogspot.no/
Shikama ku Kuri na Demukarasi(SKUD)


text:
Muhanga: Abakozi b’akarere barishimira ko uburyo bw’imikorere bwahinduye isura mbi bwahoranye
Bamwe mubakozi b’akarere ka Muhanga baratangaza ko kugeza magingo aya bishimira uburyo bw’imikorere n’imikoranire y’abakozi ndetse n’inzego zo muri aka karere kuko ngo mu myaka yashize ho bitari byifashe neza.
Umwe muri aba bakozi witwa Patrick Gatwaza, ushinzwe imiyoborere myiza muri aka karere avuga ko muri myika ya vuba ariho isura y’imikorere yahindutse.
Agira ati: “muri iyi myaka mike ya vuba niho abakozi dutangiye kwishima ubunsi wasangaga mbere buri wese atambuka kuri mugenzi we agahekenya iryinyo! Hari imiyoborere itari myiza kuko wasangaga hari n’udutsiko mu bakoziâ€.
Gatwaza akomeza avuga ko nubwo ikintu cyo kwiremereza kwa bamwe mu bakozi cyagiye kigabanuka ariko ngo usanga na nubu hakiri abantu biremereza, ati: “usanga umuntu wiremereza nta serivisi inoze atangaâ€.
Umuyobozi w’akarere ka Muhanga Yvonne Mutakwasuka akaba avuga ko abakozi b’aka karere bagakwiye kujya bareba akazi kabo aho kugirango bahore bacunganwa na bagenzi babo.
Ibi ngo nibabyirinda bazashobora kurwanya ishyari ndetse no guhora bajorana kuko buri wese ngo aba afite inshingano ze zimureba we ubwe ku giti cye.


text:
“Mutuelles de Santé” ishinzwe gushishikariza abaturage bo mu turere dutandukanye kugirango bashyireho uburyo bwo kwishinganisha ubuzima bwabo kugirango bashobore kwongera ubushobozi bwo kwivuza binyuze mu mafranga, kurinda ingo nyinshi indwara zitandukanye kanndi no gusubira inyuma kw’amago mu byerekeye ubuzima buzira umuze. Kuba rero umunyamuryango biroroshye kandi buri wese arabishoboye. Gahunda ya Leta yemerera buri muntu kuba yajya muri iyi Mutuelles de Sante.
Niba wifuza kuba umunyamuryango wegera Centre de Sante iri hafi yawe. Hose barakwakira, haba abantu bashinzwe kwakira , kwandika no gusobanura ibyo ukeneye kumenya byose.
Buri muryango rero ugira ikarita imwe gusa. Ubundi uhagarariye ummuryango akandikisha abandi bose bo muri urwo rugo, bityo baqkaqzajya bayivurizaho.
Buri munyamuryango rero yishyura amafranga 1000 ku mwaka. Bivuga ngo niba mu muryango muri abana 5 n’ababyeyi 2, muzajya mwishyura amafranga 7000, ku mwaka.
Kwivuza:Mutuelles de Santé
“Mutuelles de Santé” ishinzwe gushishikariza abaturage bo mu turere dutandukanye kugirango bashyireho uburyo bwo kwishinganisha ubuzima bwabo kugirango bashobore kwongera ubushobozi bwo kwivuza binyuze mu mafranga, kurinda ingo nyinshi indwara zitandukanye kanndi no gusubira inyuma kw’amago mu byerekeye ubuzima buzira umuze. Kuba rero umunyamuryango biroroshye kandi buri wese arabishoboye. Gahunda ya Leta yemerera buri muntu kuba yajya muri iyi Mutuelles de Sante.
Labels: ubuzima


text:
Kurera ni ikintu cy’ingenzi ku babyeyi kuko mu gutoza no guha uburere abana aribyo bibagira abo baribo, ababyeyi bagenda batandukana mu buryo barera kubera uko ubwabo bateye, uko nabo barezwe n’ibindi.
Uyu munsi Muhimakazi Diane umubyeyi w’inararibonye mu gukurikirana abana aratubwira uko ababyeyi batagira icyo bitaho (careless) bakwitwara mu kurera abana babo neza babaha uburere bukwiriye.
Ababyeyi batagira icyo bitaho (careless parent) n’ibibaranga
Ni ababyeyi basa nkaho ntacyo bitaho, umwana icyo akoze cyose ntacyo gitwaye ni bantibindeba nk’uko bikunze kuvugwa.
Ni ababyeyi kandi usanga iyo bakubiseho agatima ko bafite inshingano zo kurera baba bashaka ko ibyapfuye byose mu gihe batahaga agaciro inshingano bafite zo kurera bihita bishyirwa mu bikorwa mu gihe gito.
Iyo bene uwo mubyeyi atashye aza nabi cyangwa neza kuko abashaka ko abana bamenya ko ari umubyeyi icyo gihe aba yibutse ko batamuheruka noneho agakara cyangwa akaza yihohora kuko azi neza ko atakoze inshingano ze neza.
Usanga arangwa n’ubukana ndetse n’urutoto (stress and pressure) aho kurangwa no gukosora abana no kubakunda ( correction and care).
Ibyo bakora ngo babashe kurera abana babo neza
Nta kindi bene aba bayeyi bakora keretse kuganira n’abana babo kuko byose bipfira mu kwigenga kwa buri wese .Abana iyo baziko iwabo ntacyo bitaho usanga bakora ibyo biboneye. Ni ibyiza ko ababyeyi baganiriza abana babo kuko aribwo bamenya aho kubacyaha ndetse no kubagorora bakiri bato bagakurana ikinyabupfura.
Ibiranga ababyeyi batita ku burere bw’abana n’uko bakwikosora
Kurera ni ikintu cy’ingenzi ku babyeyi kuko mu gutoza no guha uburere abana aribyo bibagira abo baribo, ababyeyi bagenda batandukana mu buryo barera kubera uko ubwabo bateye, uko nabo barezwe n’ibindi.


text:
Umukobwa ukora akazi ko mu rugo yakurikiranye mu ibanga ikiganiro shebuja yagiranaga n’umukunzi we kuri telefoni. Nyamukobwa si ukubanda amatwi sinakubwira. Asezera umukunzi we yumva shebuje agize ati ‘’bye my sweet heart’’ bivuga ngo ‘’urabeho buryohe bw’umutima wanjye.” Ubwo umukozi arita mu gutwi, ariko kuba atazi Icyongereza yitiranya amagambo. Nuko nawe abatura telepofo...ni ahita ahamagara umukunzi we nawe. Amusezera agira ati ‘’ bye bye, my sim card’’. Ntimumbaze uko umukunzi we yabyakiriye. Umunsi umwe mu gihugu gishishikariza abantu kubyara abana benshi (hamwe ubyara bakaguhemba kubera ko bafite abaturage bake cyangwa bashaje) hari hateguwe gahunda yo guhemba umuryango waba ufite abana 14. Ni uko hakaba imiryango imwe yari ifite abana 13, umugabo amaze kumva iryo tangazo yibuka ko yari yarabyaye umwana hanze niko kwegera umugore we amusobanurira yitonze ko yari yarabimuhishe ariko ko byaba byiza agiye kuzana uwo mwana kugira ngo babashe kwegukana ibyo bihembo byari byateganyijwe dore ko byari binatubutse. Umugore aramwemerera umugabo anyarukira kuzana wa mwana ; akimugeza imuhira ariko, ngo ajye kureba asanga mu rugo hasigaye abana 2 gusa, niko guhita abaza umugore ati “Abandi bana ubatumye he ko ubona amasaha y’irushanwa yegereje ?” Nyamugore niko kumusubiza ati “Burya wabaye ukiva hano ugiye gushaka uwo mwana wawe, ba bana bandi nabo ba se baba basesekaye hano baje kubatwara ngo babajyane mu irushanwa.”Umugabo arumirwa !
Subscribe to: Post Comments (Atom)


text:
Ibikoresho :
Ifarini
Isukali y’ifu( sucre en poudre)
Igi 1
Amavuta ya beurre garama 125
Confiture ya fraise( inkeri) agakombe 1ka garama 300
Umunyu muke cyane nk’agace k’akayiko gato
Uko bikorwa :
Vanga ibikoresho byose mu gisorori
Bimaze kuba nk’ubugari kora ikibumbe cya byose ugishyire muri frigo kimaremo amasaha 2
Cana ifiru ku muriro ufite ubushyuhe bwa degre 170 z’ubushyuhe
Muri wa bwa bugari koramo amabiscuit ushaka uyahe forme ushaka ukoresheje iforumu
Bishyire mu ifuru bimaremo iminota itanu
Bireke bihore mbere yo kubifungura
Bisuits zifashishwa mu kwizihiza noheri
Ibikoresho :
Labels: guteka, ifunguro ribanza, igikoni


text:
Imico abahungu bakunda ku bakobwa
Umukobwa wifuzwa na buri muhungu wese
Ese abahungu bakunda umukobwa umeze ute
Burya umuhungu iyo agiye gukunda umukobwa agira ibyo agenderaho bye byihariye ariko twabahitiyemo kubarebera ibintu abahungu benshi bahuriraho iyo bagiye guhitamo umukobwa bakundana.
1.Imiterere y’umugore cyangwa umukobwa
Aha ni ukuvuga isura ye yo mu maso, uburyo umubiri we uteye ndetse n`ingano ye. Iyi miterere ishobora gutuma umugabo yifuza umukobwa. Imiterere y’umubiri iyo ije yiyongerera ku mutima mwiza w’uwo mukobwa cyangwa se umugore, biba byiza kurushaho.
2.Guseka
Inseko nziza ni kimwe mu ntwaro abakobwa bifashisha kugirango bakurure abagabo babashe kubiyegereza. Umukobwa rero ufite inseko nziza biroroha gukurura umugabo.
3.Indoro
Indoro yonyine isobanura ibintu byinshi; iyo noneho igamije gukurura umuntu mudahuje igitsina biba birenze. Umukobwa ufite amaso meza bishobora gutuma umugabo ahita amukunda atanarebye indi miterere y’umubiri we.
4.Ijwi
Ijwi ry’umukobwa riri mu bintu bikurura abagabo cyangwa abasore ku buryo bworoshye. Iyo umukobwa afite ijwi ryoroshye avuga asa nk’ufite impuhwe cyagwa nk’uwenda kurira bikurura abagabo cyane kuburyo n’iyo batanye umugabo yumva yifuza kongera guhura nawe ngo yumve rya jwi rye.
5.Imisatsi miremire
Nk’uko na bibiliya ibivuga, ubwiza bw’umukobwa buba mu misatsi.Iyo rero umukobwa afite imisatsi miremire bishobora kumufasha gukurura abagabo ku buryo bworoshye.
6.Ubutoya
Mu gihe isi igezemo abasore benshi bakunda abakobwa bafite igara rito umukobwa; utananutse kandi utabyibushye iyo umukobwa ateye gutyo nabyo byamufasha gukurura abagabo. Gusa aha ho binaterwa n’amahitamo y’umuntu ku giti cye.
7.Umutima mwiza
Abagabo benshi ndetse n’abasore bakunda umukobwa ugira umutima mwiza; iyo umukobwa agira umutima mwiza usanga akenshi akunda gusetsa abantu. Mbese muri we nta munabi aba agira bityo bigatuma akurura abagabo kubera kubaganiriza neza nta gasuzuguro bikamufasha gukurura abagabo cyangwa abasore benshi.
8.Ubwigenge
Abagabo bose ndetse n’abasore bakunda umukobwa ushobora kwifatira ibyemezo nta muntu agishije inama kandi akaba ari umukobwa utakoreshwa icyo adashaka; ibi abagabo na basore barabikunda cyane.
9.Ubunyangamugayo no kugaragaza urukundo
Kugirango umugabo cyangwa umusore atangire gukurikira umukobwa ahanini abanza kureba ukuntu yitwara mu bandi, ukuntu yakira abaza abamugana ndetse n’uburyo amwereka urukundo nta kumubeshya.
10.Ubwenge
Abagabo ndetse n’abasore bakunda umukobwa ufite ubwenge kuko umukobwa iyo ari mwiza ariko mu mutwe ntakirimo usanga imbere y’umugabo cyangwa y’umusore usobanukiwe nta gaciro. Ariko iyo umukobwa afite ubwenge ndetse n’ubwiza biri kumwe usanga yafata abagabo cyangwa abasore ku buryo bworoshye.


text:
Ubushakashatsi bwashyizwe ahagaragara n’ikigega cy’umuryango w’abibumbye cyita ku baturage (UNFPA) kinafite mu nshingano gahunda zo kuboneza urubyaro, bwakorewe ku bantu bafite kuva ku myaka 19 kugera kuri 45, bugaragaza ko Akarere ka Rubavu kari hasi mu kuboneza urubyaro, kuko kari ku kigeraranyo cya 44%.
Sinamenye Jeremie, Umuyobozi w’Akarere ka Rubavu avuga ko abaturage ayoboye batitabira gahunda yo kuboneza urubyaro ku kigero cyifuzwa, bimwe mu bitera ubucucike buri hejuru muri aka karere.
Ati ’’Dufite ubucucike buri hejuru cyane kuko abaturage 1000 batuye kuri Kirometero imwe; ntibinajyanye n’ubuso bw’akarere. Ku myororokere usanga gahunda yo kuboneza urubyaro ikorwa ariko bikiri hasi, ikibazo kiri mu bantu, babyara mu kajagari abana badashoboye kurera ugasanga umubare w’abana bafite ntujyanye n’ubushobozi bwabo.”
Akomeza avuga ko kuba ababyeyi babyara mu kajagari bigira ingaruka ku igenamigambi igihugu kiba gishaka kugeraho mu gihe riba rishingiye ku muturage.
Ati "Usanga umubare w’abana udahuye n’ubushobozi bafite. Gutegura igenamigambi bigomba kujyana n’imyororokere mu rwego rwo kugira ngo abantu bakore igenamigambi rishingiye ku mibare y’abantu n’aho batuye kuva ku kagari kugera ku karere.’’
Dr Agnes Ntibanyurwa, umuyobozi wungirije w’ikigega cy’umuryango w’abibumbye cyita ku baturage (UNFPA), yemeza ko imibare y’ababoneza urubyaro ikiri hasi cyane aho ku rwego rw’igihugu, ababikora ari 48%, mu Karere ka Rubavu bikaba bigeze kuri 44%.
Agira ati ’’Aka karere karacyari hasi mu koboneza urubyaro mu Ntara y’Uburengerazuba. Turifuza ko bikomeza kwiyongera kuko bibangamira igenamigambi ry’igihugu; abantu bakwiye kwifashisha gahunda zitandukanye zo kuboneza urubyaro mu rwego rwo kwirinda kubyara abo badashoboye kurera.’’
Uretse akarere ka Rubavu kari kuri 44% mu kuboneza urubyaro, Nyabihu yo ihagaze kuri 47%, Ngororero 45%, Rutsiro 42%, Rusizi 37% naho Nyamasheke yo ihagaze ku gipimo cya 34%.
Akarere ka Rubavu kari hejuru mu gukoresha uburyo bw’ibinini mu kuboneza urubyaro, kuko kari ku gipimo cya 51%, mu gihe Karongi ifite 50% naho abakoresha ubu buryo mu karere ka Nyamasheke bari hasi kuko bangana na 41%.
Mu Karere ka Rubavu, kubyara ku bangavu biri kuri 5.6% mu gihe hari intego yo kubigabanya ku buryo mu mwaka wa 2018 bizaba biri kuri 3.3%.


text:
Nko mu ma saa 8:00AM z'ijoro(mbese nk'aya masaha ubu) Abarwayi bo mu mutwe babiri barimo biganirira bahuje urugwiro, noneho umwe wari ufite itoroshi arayifata ayimurika mu kirere ku bicu abwira mugenzi we ati "dore ko wigize akagabo ushoboye kurira runo rumuri ugakora ku bicu nahita nkuvaho." ,undi aramwenyura azunguza umutwe ati "ibyo se urabona ari ibintu byo kumbwira koko?, n'ubu mba mbikweretse ikibazo ni uko nagera hagati wowe ukanzimirizaho nkitura hasi nkivunikira".
Subscribe to: Post Comments (Atom)


text:
Mutara III Rudahigwa wategetse u Rwanda mu gihe cy’imyaka 18, kuva mu 1931 kugeza mu 1959, yavukiye i Mwiya ya Nyanza muri Werurwe 1911, aza kwimikirwa kuba umwami afite imyaka 20 gusa y’amavuko. Mutara III Rudahigwa ni mwene Yuhi V Musinga na Nyiramavugo Kankazi Radegonde. Uyu mwami, ni we wenyine washyizwe mu ntwari z’u Rwanda.
Nyuma y’imyaka ibiri yimitswe, Rudahigwa yashakanye bwa mbere na Nyiramakomali mu 1933, ariko nyuma baza gutana ahagana mu 1940 bamaranye imyaka 7 babana. Tariki 13 Mutarama 1942, nibwo Rosalie Gicanda yashyingiranwe n’umwami Mutara III Rudahigwa waje kubatizwa agahabwa izina rya Charles Léon Pierre. Bakoze ubukwe bashyingiranwa imbere y’Imana, cyane ko icyo gihe umwami Mutara III Rudahigwa yari yaremeye kureka imigenzo y’imyemerere gakondo akabatizwa agahabwa izina rya Charles Léon Pierre, ndetse u Rwanda akarutura Kristu umwami.
Gicanda Rosalie ni we mwamikazi wa nyuma w’u Rwanda. Yabaye umugore wa kabiri wa Rudahigwa nyuma y’uko uwa mbere ari we Nyiramakomali yari yirukanywe. Icyo gihe bamuzizaga ko atabyaraga, gusa Nyiramakomali yaje gushyingirwa Nyirimbirima mwene Nshozamihigo babyara abana benshi bitangira kuvugwa ko Rudahigwa ari we utarabyaraga.
Ubwo habaga umuhango wo gutoranya umwamikazi, icyo gihe abakobwa bose bari batoranyijwe bagombaga guca imbere y’umwami Rudahigwa bambaye uko bavutse, ariko bigeze kuri Gicanda araturika ararira bitewe n’uko atashoboraga kubyihanganira, ibi bikaba ari byo byatumye umwami Rudahigwa amuhitamo bitewe n’imico ye myiza.
Ibikorwa by’ubutwari byaranze umwami Mutara wa III Rudahigwa
Umwami Mutara wa III Rudahigwa, yagaragaje urukundo yakundaga Abanyarwanda ubwo yabarwanagaho agatanga inka ze ndetse akanazambura n’abatware mu gihe cy’inzara ya Ruzagayura. Yarwanyije akarengane, bituma aba umucamanza mukuru mu rukiko rw’umwami ariho yagaragarije ubutabera nyakuri. Mu rwego rw’ubutabera, yakuyeho inkuku zakamirwaga umwami yishakira ize, yaciye imirimo y’agahato, afunga inzira abayobozi b’ibisambo banyuragamo bambura abaturage.
Yashyize Abatwa mu rwego rw’abandi, abuza kongera kubanena. Mu mibanire myiza n’abantu, Intwari Mutara III Rudahigwa yasabye ko ubwoko buva mu ndangamuntu n’ubwo abakoloni b’ababiligi bamubereye imbogamizi. Yitaye ku burezi ashinga isanduku “ Fond Mutara ”. Icyo kigega cyagiye gifasha abantu benshi cyane cyane abakennye babasha kwiga. Yashize Ishuri ry’Abayisilamu ku Ntwari ry’i Nyamirambo, ashinga za Ecoles Laïques, ashinga Ishuri ry’Abenemutara ry’i Kanyanza anohereza Abanyarwanda ba mbere kwiga i Burayi.
Mu rwego rwa Politiki, Intwari Mutara III Rudahigwa yagaragaje umutima wa kigabo ntiyatinya Ababiligi, kandi byose yabikoraga aharanira ubumwe bw’Abanyarwanda. Mutara Rudahigwa yakunzwe n’abanyarwanda, iyo iza no kuba impamvu bamwise « Inkubito y’imanzi ». Ni na we watangiye gusaba Ababiligi ko u Rwanda rwabona ubwigenge nyuma yo gusura ibihugu by’i Burayi. Afatanyije na Rwagasore na Lumumba, byagaragaraga ko aganisha ku bumwe mu bihugu by’abaturanyi.
Yakundaga ikintu cyatuma abantu basabana cyane cyane siporo. Mutara Rudahigwa yakinaga umukino wa Tennis, akanakina umukino w’umupira w’amaguru (football), ndetse yari afite n’ikipe yitwaga « Amaregura ».
Rudahigwa yasigasiye umuco nyarwanda kandi yakunze kugaragaraza uburyo awushyigikiye cyane, ndetse hari n’amashusho yafashwe cyera, igihe yakiraga Umwami Bodouin w’u Bubiligi, agaragaza ukuntu intore z’Umwami zari zizi guhamiriza cyane. Hirya y’ibyo Umwami yatanze anafite igitekerezo cyo gutangiza ishuri rya siporo n’ubuhanga ngororamubiri.
Umwami Rudahigwa azwiho kwicisha bugufi bikomeye kandi yari umwami
Umunsi umweHabyarimana Joseph Gitera w’i Save uzwiho uruhare rukomeye mu kubiba amacakubiri mu Rwanda, yarazindutse ajya kureba umwami Rudahigwa, maze aramubwira ati “Rudahigwa we, ubundi wabaye umwami w’Abatutsi nanjye nkaba umwami w’Abahutu?”. Maze umwami Rudahigwa aramubaza ati “Gitera we, ibyo usabye wabanje kubitekerezaho?” Gitera ati: “nabanje kubitekereza”. Maze Umwami aramusubiza ati “Gitera we ubwo wabanje kubitekerezaho? Mpa umwanya nanjye mbanze mbitekerezeho nzaguha igisubizo vuba”.
Uyu Gitera yahoraga atuka cyane umwami Mutara III Rudahigwa, rimwe biza kurakaza umwami ava i Nyanza agiye i Save gukubita Gitera ariko murumuna we Ndahindurwa Jean Baptiste waje kwitwa Kigeli aza kumubuza.
Umwami Mutara III Rudahigwa ngo yasanze Ndahindurwa Jean Baptiste (waje kwitwa Kigeli amaze kwimikwa) aho yakoraga kuri Hotel Faucon, amubwira ko icyamuzinduye kikamuvana i Nyanza ari ugukubita Gitera. Ndahindurwa yunguye ubwenge umwami, aramubabwira ati: "Nyagasani ibyo wabitekerejeho byo gukubita icyo kigabo? Ko na we atari we ahubwo afite abo akorera wagiye ugakubita abamukoresha!”
Umwami Mutara III Rudahigwa yumviye umuvandimwe we, yumva koko ko ikibazo ari abazungu b’Ababiligi babaga batumye Gitera gusuzugura umwami n’ingoma ye, ni uko umwami na we aza kumvisha abagaragu be bamusabaga kwica Gitera, ko ahubwo aho kumwica bakwica abazungu babimutera, ni uko insigamigani ikwira i Rwanda ngo "Aho kwica Gitera wakwica ikibimutera.". Kuva ubwo imvugo iba gikwira, ishinga imizi muri rubanda, babona umuntu ashatse gukemura ikibazo atagihereye mu mizi bakamubwira bati “Aho kwica Gitera wakwica ikibimutera” cyangwa bati “ Wikwica Gitera ahubwo ica ikibimutera.”
Urupfu rudasobanutse rw’umwami Mutara III Rudahigwa n’umwamikazi Gicanda
Tariki 25 Nyakanga 1959, umwami Mutara III Rudahigwa wari warabatijwe Charles Léon Pierre, yaratanze, apfa urupfu rwatunguranye cyane. Ugutanga kwa Mutara III Rudahigwa Charles Leon Pierre ntikuramenyekana neza kuko kugeza kuri ubu nta kimenyetso na kimwe gihurizwaho ku byamwishe.
Tariki 24 Nyakanga 1959, Rudahigwa yagiye i Bujumbura mu Burundi aho yari agiye kugirana inama n’abayobozi b’abakoloni b’Ababiligi, yari yateguwe na Padiri Andre Perraudin. Umunsi wakurikiyeho nibwo yasuye umuganga w’umubiligi mu bitaro by’abakoloni, ari naho yaje kugwa. Abakoloni b’Ababiligi ntibavuga neza iby’urupfu rwe, ndetse ubwabo ntibakunze kubihurizaho. Bamwe bagiye bavuga ko umwami Mutara III Rudahigwa yatatse uburwayi bw’umutwe akaza kuvurwa n’umuganga we, ariko akaza guhitanwa n’uburwayi bushingiye ku kwangirika k’ubwonko. Hari urundi ruhande ariko rwavuze ko yishwe n’urushinge yatewe, ndetse n’abanyarwanda benshi icyo gihe ntibigeze bashira amakenga ko Ababiligi atari bo bishe umwami Rudahigwa, cyane ko yari amaze igihe agerageza kubereka ko badakwiye gucamo ibice abanyarwanda, kandi ko abaturage be bakeneye ubwigenge.
Icyo gihe hari n’abanyarwanda benshi, ku bw’urukundo bakundaga Rudahigwa, bateye amabuye imodoka z’abakoloni bari mu gihugu. Hari abavuze ko umwami yagiye i Bujumbura afite ubuzima butameze neza, nyamara umwe mu bagaragu be yashimangiye ko nta kibazo yari afite, kuko yakoraga siporo kandi yagiye mu Burundi anaheruka gukina tennis agaragara nk’ufite ubuzima buzira umuze. Nyuma y’urupfu rwe, umwamikazi Gicanda yabaye umupfakazi, nawo umwami Rudahigwa ahita asimburwa na murumuna we Ndahindurwa Jean Baptiste waje kwitwa Kigeli V Ndahindurwa.
Mu mwaka w’1961 ubwo hari inkubiri yo gushaka kwimakaza ubutegetsi bwa Repubulika, uwari Perezida w’u Rwanda icyo gihe; Geregori Kayibanda, yirukanye mu rukari umwamikazi Rosalie Gicanda, mu rwego rwo kuzimanganya burundu ingoma ya cyami n’ibimenyetso byayo.
Rosalie Gicanda yakomeje kuba mu mujyi wa Butare aho yiciwe muri Jenoside yakorewe abatutsi afite imyaka 66 y’amavuko, hari tariki 20 Mata 1994. Rosalie Gicanda yishwe arashwe ku itegeko rya Lt Pierre Bizimana ndetse na Dr Kageruka wari umuganga mu bitaro bya Kaminuza ya Butare, bose bahawe amabwiriza na Captain Ildephonse Nzeyimana. Gicanda bamwicanye n’abandi bagore batandatu bari inshuti ze hamwe n’abandi bo mu muryango, bakaba barabajyanye imbere y’ingoro y’umurage w’amateka y’u Rwanda i Butare barabarasa, umwana w’umukobwa waje kurokoka niwe wasigaye abara inkuru y’urwo uyu mwamikazi n’abo bari kumwe bapfuye.
Ubu umwami Mutara III Rudahigwa, umwamikazi Rosalia Gicanda ndetse na Kigeli V Ndahindurwa, bashyinguwe i Mwima ya Nyanza mu Ntara y’Amajyepfo y’u Rwanda, mu gace Rudahigwa yavukiyemo ndetse kakaba ari nako Kigeli yimikiwemo.
Ubu Rudahigwa ni umwe mu ntwari z’u Rwanda zibukwa igihe cyose ariko by’umwihariko tariki ya Mbere Gashyantare buri mwaka, ubwo haba hizihizwa umunsi mukuru w’Intwari.